Pohjois-Korean naisten jääkiekkomaajoukkue edustaa Pohjois-Koreaa naisten kansainvälisissä jääkiekko-otteluissa. Joukkue perustettiin vuonna 1999 ja sitä valmentaa Ri Won-son.


title: Pohjois-Korean naisten jääkiekkomaajoukkue

text: Pohjois-Koreassa on yli 900 rekisteröityä naisjääkiekkoilijaa.


title: Castlevania: Lords of Shadow 2

text: Castlevania: Lords of Shadow 2 () on vuonna 2014 ilmestynyt Castlevania-pelisarjaan kuuluva videopeli. Pelin kehityksestä vastasi jälleen MercurySteam, joka tekee tästä pelistä jatkoa ja -peleille. Julkaisusta vastasi tuttuun tapaan Konami.


title: Castlevania: Lords of Shadow 2

text: Pelin tarina sijoittuu pimeän keskiajan ja nykypäivän välille ja seuraa voimansa menettänyttä Draculaa, jonka tavoitteena on kukistaa vanha vihollisensa Saatana.


title: Toroidion

text:
Toroidion Oy on suomalainen autoalan start-up-yritys, jonka kotipaikka on Raasepori. Vuonna 2015 se esitteli sähkökäyttöisen superauton 1MW Concept.
Toroidion Oy väittää kehittäneensä uusia teknologioita, jotka ratkaisevat sähköautojen tämänhetkiset käytännön ongelmat, mm. akkujen riittämättömän keston. Auton voimanjakotekniikassa on uutuuksia, jotka liittyvät sähkömoottoreiden rakenteeseen ja taajuusmuuttajiin. Toroidionilla on myös patenttihakemus, joka koskee sähköauton akun muotoilua, rakennetta ja sijoitusta sähköautossa. Toroidion valmistautuu teollisen tuotannon käynnistämiseen. Huomattava haaste on sarjatuotantoon tarvittavan rahoituksen hankkiminen. Toroidion pyrkii esittelemään vuoden 2019 aikana uuden kehitysversion sähköisestä voimalinjastaan. Tuotantoon tuleva automalli valmistetaan Suomessa ja vuotuinen valmistusmäärä on enintään 75 kappaletta. Toroidion aikoo esitellä tuotantoversion syksyllä 2019.


title: Toroidion

text: Sähkökäyttöisen superauton teho on mallimerkinnän mukaisesti yksi megawatti eli 1341 hevosvoimaa. Toroidionin erikoisuus on sähköinen, suoravetoinen voimansiirto ilman vaihteistoa. Jokaisella pyörällä on oma moottorinsa, edessä kaksi 200 kilowatin ja takana kaksi 300 kilowatin moottoria. Vastaavaa ratkaisua hyödyntää toinenkin suomalainen sähköauto; Electric RaceAbout. Kukin auton pyörään kytketty moottori koostuu useista mekaanisesti rinnakkaisista alimoottoreista. Tämän ansiosta jokainen alimoottori käy pienemmällä jännitteellä ja pienemmällä virralla verrattuna tavanomaiseen sähkömoottoriratkaisuun. Jokaisella alimoottorilla on oma invertterinsä. Alimoottoreiden avulla madalletusta jännitteestä on hyötyä sähköauton akkujen käytön kannalta. Prototyyppiauton testiajossa todennettiin matala energiankulutus. Kulutus oli pienempi kuin millään markkinoilla olevalla sähköautolla. Toroidionin sähkömoottorit ovat tyypiltään ulkoroottorimoottoreita, mikä mahdollistaa korkean vääntömomentin. Ulkoroottorirakenteen ja korkean vääntömomentin ansiosta Toroidionin voimansiirrossa ei käytetä lainkaan alennusvaihteita. Toroidionin sähkömoottorin uutuusarvo on ennestään tunnettujen keksintöjen yhdistelmässä.


title: Toroidion

text: Toroidionia on kritisoitu julkisuudessa katteettomista lupauksista. Moottori-lehden toimittaja Lauri Ahtiainen kirjoittaa, että "saadakseen uskottavuutta kunnianhimoisille väitteilleen Toroidionin tulisi kuitenkin esittää konkreettisia faktoja. Nyt niitä on odotettu aina huhtikuusta 2015 lähtien". Autoelektroniikan lehtori Vesa Linja-Ahon mukaan Toroidionin konseptin markkinointi sähköturvallisuudella on ongelmallista, koska sähköturvallisuus ei ole ongelma sähköautoissa suuremmillakaan jännitteillä. Auton julkituodussa tekniikassa tai myönnetyissä hyödyllisyysmalleissa ei myöskään ole mitään oikeasti uutta. Sähkötekniikan professori Juha Pyrhönen kritisoi Toroidionin hyödyllisyysmallissa määriteltyä sähkömoottoria äänekkääksi ja vertaa sitä muinaiseen Soliferin dynamoon. Skeptikko-lehden mukaan suuri osa auton lupauksista on teknisesti mahdollista lunastaa, mutta ei yhtä aikaa.


title: Remington 51

text: Remington 51 (myös Remington model 51) on Remingtonin suunnitelema ja valmistama massasulkuinen itselataava pistooli.


title: Remington 51

text: Remington aloitti itselataavien pistoolien valmistuksen vuonna 1917 saadessaan tilauksen Colt M1911 -pistoolien valmistuksesta. Kun tilaus valmistui, yhtiö päätti aloittaa oman pistoolien valmistuksen. Yhtiö suunnitteli uuden M51:n ja aloitti sen valmistuksen.


title: Remington 51

text: Aseen sulkujärjestelmä perustuu massasulkuun. Aseessa on sekä kahvavarmistin että tavallinen varmistinvipu rungossa, lähellä aseen takapäätä.


title: Willy Heinz

text: Willy Heinz (oik. Wilhelm "Willy" Hussmann, 1. tammikuuta 1895 Osterfeld – 8. huhtikuuta 1918 Kymi) oli Suomen sisällissotaan osasto Brandensteinin joukoissa osallistunut saksalainen 14. Jääkärirykmentin sotilas, joka kaatui huhtikuussa 1918 nykyisen Kotkan alueella Kyminlinnassa käydyssä taistelussa. Oikealta nimeltään hän oli Wilhelm Hussmann, jota myös Suomen sotasurmat -tietokanta käyttää, mutta hänet on haudattu Kotkan vanhalle hautausmaalle nimellä Willy Heinz. Hautajaisista kirjoittanut Hufvudstadsbladet puolestaan kertoi haudatuksi tulleen sotilaan nimeltä Heinz Lauf. Hänen hautansa sijaitsee lähellä hautausmaan pääporttia.


title: Willy Heinz

text: Heinz kuoli Kyminlinnassa punaisten tulitukseen yrittäessään pystyttää konekivääriä linnoituksen vallille. Taistelun tauottua punaiset hautasivat hänet Kotkan vanhalle hautausmaalle Korelan Metsolaan. Sodan päättymisen jälkeen Heinzille järjestettiin toukokuussa uudet hautajaiset, jossa Hufvudstadsbladetin mukaan oli paikalla nelisenkymmentä saksalaissotilasta sekä suuri joukko kaupunkilaisia.


title: Willy Heinz

text: Myöhemmin Willy Heinz on tullut tunnetuksi erityisesti Veikko Lavin pasifistisesta laulusta "Balladi Willy Heinzista". Ensimmäisen kipinän siihen Lavi kertoi saaneensa jo lapsuudessaan käydessään ennen hänen syntymäänsä kuolleen sisarensa haudalla, joka sijaitsi Willy Heinzin haudan vieressä. Lavin kertoman mukaan Willy Heinzin hauta oli hoitamaton ja sen päälle oli usein heitelty roskia. Lopullinen sysäys laulun kirjoittamiseen Laville tuli hänen luettuaan 1960-luvun lopulla kuvauksen Kyminlinnan taistelusta: ""Balladi hänestä liukuu läpi koko sotilaallisen hierarkian alkaen keisarista alimpaan pelinappulaan, tähän nuoreen sotilaaseen. Hän tuskin tiesi, miksi oli joutunut vieraaseen maahan. Hän oli sodassa viattomin, mutta sai maksaa korkeimman hinnan. Muistan myös lapsena miettineeni, kaipasiko kukaan tätä poikaa."" Laulun ensimmäisen version Lavi levytti vuonna 1974 marssimaisena ja toisen, enemmän balladin omaisen, seuraavalla albumillaan vuonna 1976. Kappale on mukana myös Lavin kansalaissotaa käsittelevien laulujen kokoelmassa "Punaiset ja valkoiset" (1980), jossa sen esittää Sinikka Sokka.


title: Andrija Balić

text: Andrija Balić (s. 11. elokuuta 1997 Split) on kroatialainen jalkapalloilija, joka edustaa Serie A:ssa pelaavaa Udinesea. Pelipaikaltaan oikeajalkainen Balić on puolustava keskikenttäpelaaja.


title: Andrija Balić

text: Balićin kasvattajaseura on Hajduk Split. Hän pelasi seuran kakkosjoukkueessa vuosina 2014-2015 12 ottelua onnistuen neljästi maalinteossa. Seuran ykkösjoukkueen paidassa 1. HNL:issä Balić debytoi huhtikuussa 2014 ja teki avausmaalinsa maaliskuussa 2015.


title: Andrija Balić

text: Balić siirtyi helmikuussa 2016 Serie A:n Udineseen, arviolta neljän miljoonan euron siirtosummalla.


title: Andrija Balić

text: Balić on edustanut Kroatiaa monissa nuorten maajoukkueissa. Vuodesta 2014 hän on kuulunut sekä alle 18-vuotiaiden että alle 19-vuotiaiden maajoukkueeseen.


title: Fabienne Humm

text: Fabienne Valérie Humm (s. 20. joulukuuta 1986 Zürich) on sveitsiläinen jalkapalloilija, joka edustaa Nationalliga A:ssa pelaavaa FC Zürichiä. Pelipaikaltaan Humm on hyökkääjä. Hän kuuluu myös Sveitsin naisten jalkapallomaajoukkueeseen.


title: Fabienne Humm

text: Humm aloitti uransa FC Schlierenissä, jota hän edusti vuodet 2006-2009. Kaudeksi 2009-2010 hän siirtyi Nationalliga A:n FC Zürichiin. Zürichissä Humm on voittanut viidesti Sveitsin mestaruuden ja kolmesti Sveitsin cupin.


title: Fabienne Humm

text: Humm on kuulunut Sveitsin naisten jalkapallomaajoukkueeseen vuodesta 2012 asti. Hän on mukana myös vuoden 2015 MM-kilpailuissa Kanadassa, jossa hän teki naisten MM-historian nopeimman hattutempun Ecuadoria vastaan Sveitsin 10-1 -voittoon päättyneessä ottelussa. Hummin maalit syntyivät viiden minuutin sisällä.


title: Fabienne Humm

text: FC Zürich


title: Stanley Atani

text: Stanley Atani (s. 27. tammikuuta 1990 Tahiti) on tahitilainen jalkapalloilija, joka edustaa kotimaansa pääsarjassa pelaavaa AS Tefanaa. Pelipaikaltaan oikeajalkainen Atani on hyökkäävä keskikenttäpelaaja. Hän kuuluu myös Tahitin jalkapallomaajoukkueeseen.


title: Stanley Atani

text: Atani aloitti uransa AS Jeunesissa, jota hän edusti vuodet 2008-2010. Vuodesta 2010 hän on kuulunut Tahitin pääsarjajoukkueeseen AS Tefanaan, jonka riveissä hän on voittanut muun muassa kaksi Tahitin mestaruutta ja hävinnyt OFC Champions Leaguen finaalin.


title: Stanley Atani

text: Atani kuului Tahitin alle 20-vuotiaiden maajoukkueeseen vuoden 2009 MM-kilpailuissa, joissa hän oli kentällä yhdessä ottelussa. Tahitin jalkapallomaajoukkueessa Atani debytoi huhtikuussa 2011 ystävyysottelussa Uutta-Kaledoniaa vastaan. Avausmaalinsa hän teki saman vuoden elokuussa Tyynenmeren kisojen ottelussa Cookinsaaria vastaan. Atani oli mukana myös vuoden 2013 Maanosaliittojen cupissa, jonne maa oli selviytynyt voitettuaan vuoden 2012 OFC Nations Cupin. Atani pelasi turnauksessa kahdessa Tahitin kolmesta ottelusta, Uruguayta ja Nigeriaa vastaan.


title: Stanley Atani

text: AS Tefana


title: Herajärvi (Saarijärvi)

text: Herajärvi on järvi Saarijärvellä. Sen pinta-ala on 0,464 neliökilometriä ja suurin syvyys 16,9 m. Siihen on istutettu kuhaa. Saarijärven keskustaajama on sen rannalla. Järven rannan myötäisesti kulkee valtatie 13.


title: Sebastián Gamarra

text: Sebastián Gamarra Ruiz (s. 15. tammikuuta 1997 Tarija) on bolivialainen jalkapalloilija. Pelipaikaltaan hän on keskikenttäpelaaja. Gamarra edustaa italialaisen Milanin Primavera-juniorijoukkuetta.


title: Sebastián Gamarra

text: Gamarra teki ensiesiintymisensä Bolivian A-maajoukkueessa 7. kesäkuuta 2015, kun joukkue hävisi Argentiinalle 0–5. Ennen maajoukkueessa pelaamista hän oli ollut vain kertaalleen seuratasolla edustamansa Milanin kokoonpanossa virallisessa aikuisten ottelussa. Tämä tapahtui 3. toukokuuta 2015, kun Milan hävisi Serie A:ssa Napolille 0–3, ja tuossakaan ottelussa hän ei päässyt kentälle. Kesällä Gamarra kutsuttiin myös Bolivian Copa América -joukkueeseen ilman kokemusta aikuisten otteluista seuratasolla.


title: Monte Pindo

text: Monte Pindo on 627 korkea vuori Espanjan Galiciassa, meren rannalla 86 km päässä Santiago de Compostelasta. Vuoren on liitetty monenlaista mytologiaa. Sen on sanottu olevan alueella asuneiden kelttien Olympos-vuori. Lapsettomat pariskunnat ovat vierailleet vuorella parantaakseen hedelmällisyyttään.


title: Monte Pindo

text: Keskiajalla Irian piispa määräsi vuoren rinteelle rakennettavaksi linnan, jonka piti suojella rannikkoa merirosvoilta. Linna nimettiin pyhän Yrjön (San Xurxo) mukaan. Useat Galician aatelisperheet asuivat linnassa, kunnes se tuhottiin vuonna 1467 Irmandiños-sodassa. Sen jälkeen aarteenetsijät ovat romuttaneet linnan muurit lopullisesti. Alueella oli myös toinen linnoitus nimeltään Peñafiel, ja erakkomunkkien asuinpaikkoja. Espanjan sisällissodan aikana ihmiset pakenivat vihollista tälle vuorelle.


title: Monte Pindo

text: Monte Pindon ja Carnotan alue on Natura 2000 -kohde vuodesta 2014. Natura-alueen pinta-ala on 4673 ha. Siellä tavataan useita harvinaisia kasvi- ja eläinlajeja, kuten saukko, kuikka, muuttohaukka ja nuolihaukka. Aluetta on ehdotettu kehitettäväksi luonnonpuistoksi.


title: Monte Pindo

text: Vuonna 2013 vuorella oli laaja metsäpalo, joka tuhosi 1600 hehtaaria metsää.


title: Ritva Reinikka

text: Ritva Sinikka Reinikka (aik. "Reinikka-Soininen", s. 16. huhtikuuta 1955) on suomalainen taloustieteen tohtori, joka on vuodesta 1993 työskennellyt Maailmanpankissa Washingtonissa erityisesti Afrikkaan liittyvissä tehtävissä. Hän on yksi Maailmanpankin hierarkiassa korkeimmalle edenneistä suomalaisista. Vuonna 2014 hän oli yksi Suomen Kulttuurirahaston 30 000 euron palkinnon saajista.


title: Ritva Reinikka

text: Reinikka kirjoitti ylioppilaaksi Kouvolan yhteiskoulusta. Valmistuttuaan kauppatieteiden kandidaatiksi Helsingin kauppakorkeakoulusta hän sai paikan ulkoministeriön kehitysyhteistyöosastolta 1978. Reinikka työskenteli YK:n palveluksessa Lesothossa 1982–1983 ja lähti sitten suorittamaan taloustieteen jatko-opintoja Kanadaan Montrealin ranskankieliseen yliopistoon lukuvuodeksi 1983–1984. Hän valmistui kauppatieteiden lisensiaatiksi Helsingistä 1990 ja väitteli tohtoriksi Oxfordin yliopistossa professori Paul Collierin johdolla 1993.


title: Ritva Reinikka

text: Oxfordissa Reinikka työskenteli Afrikan maiden taloudellisessa tutkimuskeskuksessa ja aloitti tohtoriksi valmistuttuaan uransa Maailmanpankissa Itäisen Afrikan ekonomistina. Myöhemmin hän toimi muun muassa tutkimuspäällikkönä pankin tutkimusosastolla, johtajana Afrikan ja Lähi-idän ja Pohjois-Afrikan alueilla sekä maajohtajana eteläisessä Afrikassa. Viimeksi hän toimi vuoden 2013 loppuun asti Maailmanpankin Afrikan inhimillisen kehityksen ohjelman johtajana.


title: Ritva Reinikka

text: Kulttuurirahaston palkintoperusteluissa todettiin Reinikan työllä olleen suuri merkitys sekä akateemiselle kehitystaloustieteelle että käytännön kehityspolitiikalle muun muassa kehitysmaiden verovarojen ja kehitysapurahojen käytön tehostumisen muodossa. Hän on tuonut varainkäytön tarkkailuun uusia menettelytapoja, kuten järjestelmällistä raportointia ja kyselytutkimuksia.


title: Ritva Reinikka

text: Ritva Reinikka on naimisissa amerikkalaisen Peter Deweesin kanssa. Heillä on vuonna 1992 syntyneet kaksostytöt. Aiemmasta avioliitostaan Reinikalla on poika.


title: Saarijärvi (järvi Saarijärvellä)

text: Saarijärvi on järvi Saarijärvellä. Sen pituus on n. 9 km, pinta-ala 14,147 neliökilometriä sekä suurin syvyys 24,6 m. Saarijärveen tulevat Taipaleenkosken kautta Saarijärven reitin vedet, ja Saarijärvi laskee Leuhunkosken kautta pieneen Kallisenjärveen, joka laskee puolestaan Summasjärveen. Saarijärven rannat ovat korkeat ja metsäiset. Saarijärven keskustaajama on Saarijärven rannalla. Saarijärveen on istutettu kuhaa, järvitaimenta, siikaa, planktonsiikaa, peledsiikaa sekä järvisiikaa.


title: Suur-Venäjä

text:
Suur-Venäjä on joidenkin venäläisten äärinationalistien julkituoma irredentistinen ajatus nykyistä laajemmastaVenäjästä, joka kattaisi vähintään
entisen Neuvostoliiton tai tsaarin Venäjän. Suurvenäläiset haluavat palauttaa Venäjän sen aiempaan laajuuteensa. Niinpä he ottavat ajattelulleen mallia historiasta. Toisaalta suurvenäläisiä huolettavat venäjänkielisten oikeudet mm. Neuvostoliitosta irtautuneissa maissa.
Tunnettuja Suur-Venäjän puolesta puhujia ovat olleet mm Vladimir Zhirinovski ja Aleksandr Dugin. Molemmat ovat antaneet lausuntoja, joiden mukaan esimerkiksi Suomi kuuluisi osana Venäjään. Toisaalta Eduard Limonov on kannattanut Neuvostoliiton rajojen palauttamista. Venäläisten erikoisjoukkojen ja vapaaehtoisten toiminta Itä-Ukrainassa on nähty monesti eräänä Suur-Venäjä-aatteen ilmentymänä. Suurvenäläinen Alexandr Duginia pidetään Putinin neuvonantajana, vaikka Putin ei julistakaan Suur-Venäjää.


title: RN Giuseppe Missori

text: RN Giuseppe Missori () oli Italian kuninkaallisen laivaston Pilo-luokan hävittäjä, joka palveli ensimmäisessä maailmansodassa hävittäjänä ja toisessa maailmansodassa torpedoveneenä.


title: RN Giuseppe Missori

text: Alus tilattiin Sestri Ponentesta Cantieri navali Oderolta. Sen köli laskettiin 19. tammikuuta 1914 ja alus laskettiin vesille 20. joulukuuta 1915. Alus liitettiin laivastoon p7. maaliskuuta 1916.


title: RN Giuseppe Missori

text: Alus luokiteltiin 1. lokakuuta 1929 torpedoveneeksi (). Saksa valtasi aluksen 10. syyskuuta 1943.


title: RN Antonio Mosto

text: RN Antonio Mosto () oli Italian kuninkaallisen laivaston Pilo-luokan hävittäjä, joka palveli ensimmäisessä maailmansodassa hävittäjänä ja toisessa maailmansodassa torpedoveneenä.


title: RN Antonio Mosto

text: Alus tilattiin Napolista Pattisonin telakalta. Sen köli laskettiin 9. lokakuuta 1913 ja alus laskettiin vesille 20. toukokuuta 1915. Alus liitettiin laivastoon puolitoista kuukautta myöhemmin 7. heinäkuuta.


title: RN Antonio Mosto

text: Alus luokiteltiin 1. lokakuuta 1929 torpedoveneeksi (). Alus muutettiin vuosina 1953-1954 nopeaksi miinanraivaajaksi, jolloin sen aseistukseksi tuli yksi 102 millimetrin tykki ja 2-4 20 millimetrin ilmatorjuntatykkiä. Samalla alukselle asennettiin tutka. Alus poistettiin alusluettelosta 15. joulukuuta 1958.


title: RN Rosolino Pilo

text: RN Rosolino Pilo () oli Italian kuninkaallisen laivaston Pilo-luokan hävittäjä, joka palveli ensimmäisessä maailmansodassa hävittäjänä ja toisessa maailmansodassa torpedoveneenä.


title: RN Rosolino Pilo

text: Alus tilattiin Sestri Ponentesta Cantieri navali Oderolta. Sen köli laskettiin 19. elokuuta 1913 ja alus laskettiin vesille 24. maaliskuuta 1915. Alus liitettiin laivastoon kaksi kuukautta myöhemmin 25. toukokuuta.


title: RN Rosolino Pilo

text: Alus luokiteltiin 1. lokakuuta 1929 torpedoveneeksi (). Alus poistettiin alusluettelosta 1. lokakuuta 1954.


title: RN Simone Schiaffino

text: RN Simone Schiaffino () oli Italian kuninkaallisen laivaston Pilo-luokan hävittäjä, joka palveli ensimmäisessä maailmansodassa hävittäjänä ja toisessa maailmansodassa torpedoveneenä.


title: RN Simone Schiaffino

text: Alus tilattiin Sestri Ponentesta Cantieri navali Oderolta. Sen köli laskettiin 12. syyskuuta 1913 ja alus laskettiin vesille 11. syyskuuta 1915. Alus liitettiin laivastoon kaksi kuukautta myöhemmin 7. marraskuuta.


title: RN Simone Schiaffino

text: Alus luokiteltiin 1. lokakuuta 1929 torpedoveneeksi (). Alus upotettiin 24. huhtikuuta 1941.


title: RN Pilade Bronzetti

text: RN Pilade Bronzetti () oli Italian kuninkaallisen laivaston Pilo-luokan hävittäjä, joka palveli ensimmäisessä maailmansodassa hävittäjänä ja toisessa maailmansodassa torpedoveneenä nimellä "Giuseppe Dezza".


title: RN Pilade Bronzetti

text: Alus tilattiin Sestri Ponentesta Cantieri navali Oderolta. Sen köli laskettiin 12. syyskuuta 1913 ja alus laskettiin vesille 26. lokakuuta 1915. Alus liitettiin laivastoon 1. tammikuuta 1916.


title: RN Pilade Bronzetti

text: Alus nimettiin uudelleen 16. tammikuuta 1921 "Giuseppe Dezzaksi" ja se luokiteltiin 1. lokakuuta 1929 torpedoveneeksi (). Aluksen miehistö upotti aluksensa 16. syyskuuta 1943 Fiumen satamaan. Saksalaiset valtasivat ja nostivat aluksen, joka siirrettiin telakalle kunnostettavaksi. Alus liitettiin Saksan laivastoon 9. kesäkuuta 1944 nimellä "TA35". Alus upposi 17. elokuuta osuttuaan miinaan Polan edustalla Fasanan kanaalissa. Se nostettiin.


title: RN Francesco Nullo (1914)

text: RN Francesco Nullo () oli Italian kuninkaallisen laivaston Pilo-luokan hävittäjä, joka palveli ensimmäisessä maailmansodassa hävittäjänä ja toisessa maailmansodassa torpedoveneenä nimellä "Fratelli Cairoli".


title: RN Francesco Nullo (1914)

text: Alus tilattiin Napolista Pattisonin telakalta. Sen köli laskettiin 24. syyskuuta 1913 ja alus laskettiin vesille 12. marraskuuta 1914. Alus liitettiin laivastoon 1. toukokuuta 1915.


title: RN Francesco Nullo (1914)

text: Alus nimettiin uudelleen 1926 "Fratelli Cairoliksi" ja se luokiteltiin 1. lokakuuta 1929 torpedoveneeksi (). Alus upotettiin 23. joulukuuta 1940.


title: Salvatore Ferragamo

text: Salvatore Ferragamo (5.6.1898 Bonito, Italian kuningaskunta – 7.8.1960 Firenze, Italia) oli italialainen jalkinesuunnittelija. Hän avasi ensimmäisen suutariverstaansa 13-vuotiaana vuonna 1912, missä hän teki naisille mittatilauskenkiä. 16-vuotiaana hän muutti Yhdysvaltoihin, ensin Bostoniin ja myöhemmin Santa Barbaraan Kaliforniaan. Samoihin aikoihin myös filmiteollisuus kasvoi Hollywoodissa. Ferragamo onnistui mallistollaan saamaan kuuluisuutta, ja hänestä tuli filmitähtien suosima kenkäsuunnittelija. Vuonna 1927 hän muutti takaisin Italiaan, Firenzeen. Siellä hän jatkoi kenkien tekoa Hollywoodin filmitähdille. Ferragamon asiakkaina olivat filmitähdet kuten Marilyn Monroe ja Sophia Loren. Vuonna 1938 hän osti Firenzestä palatsi Palazzo Spini Feronin, jossa on nykyään hänen nimeään kantava museo. Vuonna 1947 hän sai työstään Neiman Marcus Fashion Award –palkinnon.


title: RN Ippolito Nievo

text: RN Ippolito Nievo () oli Italian kuninkaallisen laivaston Pilo-luokan hävittäjä, joka palveli ensimmäisessä maailmansodassa.


title: RN Ippolito Nievo

text: Alus tilattiin Sestri Ponentesta Cantieri navali Oderolta. Sen köli laskettiin 19. elokuuta 1913 ja alus laskettiin vesille 24. heinäkuuta 1915. Alus liitettiin laivastoon vielä saman vuoden lopulla, 1. lokakuuta.


title: RN Ippolito Nievo

text: Alus luokiteltiin 1. lokakuuta 1929 torpedoveneeksi (). Se poistettiin alusluettelosta 25. huhtikuuta 1938.


title: Sauer 38H

text: Sauer 38H on itselataava massasulkuinen pistooli, jonka suunnitteli saksalainen asetehdas nimeltään J. P. Sauer & Sohn vuonna 1938.


title: Sauer 38H

text: Toisen maailmansodan sytyttyä vuonna 1939 asetta valmistettiin ainoastaan asevoimille eikä sen valmistusta jatkettu sodan jälkeen. Saksa käytti asetta ilma- ja maavoimissa sekä poliisitehtävissä.


title: Sauer 38H

text: Aseessa on yksinkertainen massasulku ja piippu on kiinni aseen rungossa. Aseessa on sisäänrakennettu vasara. Nimessä esiintyvä H-kirjain johtuu saksankielisestä sanasta ""Hahn"" eli vasara.


title: Matt Watkins

text: Matthew Watkins (s. 12. marraskuuta 1986 Aylesbury, Saskatchewan, Kanada) on entinen, uransa lopettanut kanadalainen jääkiekkohyökkääjä, joka pelasi SM-liigajoukkue KooKoossa. Hän on pelipaikaltaan oikea laitahyökkääjä, mutta osaa pelata myös keskellä. KooKoon urheilujohtaja Jarno Kultanen on luonnehtinut Watkinsin vahvuuksiksi työteliäisyyden, kokemuksen ja aloittamistaidot.


title: Matt Watkins

text: Kamloops Blazers varasi Watkinsin 126. pelaajana WHL:n varaustilaisuudessa 2001. Hän ei kuitenkaan koskaan siirtynyt CHL:ään. Watkins pelasi kauden 2003–2004 SMHL-juniorisarjaa Tisdale Trojansissa ja kauden 2004–2005 BCHL-joukkue Vernon Vipersissa, jonka toiseksi paras pistemies hän oli Dean Strongin jälkeen tehoilla 36+38=74. Dallas Stars varasi Watkinsin viidennellä kierroksella 160. pelaajana . Vuodet 2005–2009 hän kävi Pohjois-Dakotan yliopistoa. Watkins voitti WCHA:n mestaruuden vuonna 2006 ja hänet valittiin sarjan akateemiseen tähdistökentälliseen vuonna 2009.


title: Matt Watkins

text: Koska Watkins ei yliopistouransa vuoksi tehnyt missään vaiheessa tulokassopimusta hänet varanneen Dallas Starsin kanssa, hän siirtyi syksyllä 2009 vapaana pelaajana ammattilaistry-out -sopimuksella Phoenix Coyotesiin. Watkins sai syyskuussa kaksivuotisen tulokassopimuksen joukkueeseen. Hän pelasi kauden 2009–2010 pääosin AHL-joukkue San Antonio Rampagessa, jossa tulokaskausi toi 51 runkosarjaottelussa tehot 12+10=22. Watkins pelasi kauden aikana myös 14 ottelua ECHL-joukkue Las Vegas Wranglersissa. Kauden 2010–2011 hän pelasi kokonaan Rampagessa. Heinäkuussa 2011 Watkins teki vuoden mittaisen ja kaksisuuntaisen jatkosopimuksen Coyotesin kanssa.


title: Matt Watkins

text: Kaudeksi 2011–2012 Coyotesin farmijoukkueeksi vaihtui Portland Pirates, jossa Watkins pelasi lähes koko kauden. Hän debytoi myös NHL:ssä, jossa Watkins pelasi ensimmäisen ja toistaiseksi ainoan ottelunsa 21. helmikuuta 2012 Los Angeles Kingsia vastaan. Hän sai ottelussa jääaikaa 6.37 minuuttia. Heinäkuussa 2012 Watkins teki vapaana pelaajana vuoden mittaisen ja kaksisuuntaisen sopimuksen New York Islandersin kanssa. Hän pelasi kauden 2012–2013 kokonaan farmijoukkue Bridgeport Sound Tigersissa, jonka kapteenina Watkins toimi. Heinäkuussa 2013 hän teki vapaana pelaajana vuoden mittaisen ja kaksisuuntaisen sopimuksen puolestaan Washington Capitalsin kanssa. Kauden 2013–2014 Watkins pelasi kokonaan farmijoukkue Hershey Bearsissa.


title: Matt Watkins

text: Watkins siirtyi kaudeksi 2014–2015 Erste Bank Eishockey Ligan Vienna Capitalsiin. Hän nousi joukkueen varakapteeniksi ja oli Capitalsin kolmanneksi paras maalintekijä ja neljänneksi paras pistemies tehoilla 12+20=32. Watkins eteni joukkueen kanssa aina EBEL:n finaaleihin saakka, mutta mestaruuden vei kuitenkin EC Salzburg otteluvoitoin 4-0. Kaudeksi 2015–2016 hän siirtyi vuoden mittaisella sopimuksella SM-liigan nousijajoukkue KooKoon riveihin. Watkins päätti uransa seuraavaan kauteen.


title: Emil Backenius

text: Emil Isidor Backenius (myöh. Palasmaa, 16. tammikuuta 1884 Pukkila – 6. marraskuuta 1968 Helsinki) oli suomalainen painija. Vuonna 1912 hän osallistui Tukholman olympialaisten kreikkalais-roomalaisen painin yli 82,5 kg:n sarjaan, sijoittuen jaetulle viidennelle sijalle toisen suomalaisen Kalle Viljamaan kanssa. Helsingin Atleettiklubia edustanut Backenius voitti saman sarjan SM-kultaa vuonna 1914.


title: Sanna Aaltonen

text: Sanna Aaltonen -nimisiä henkilöitä ovat tai ovat olleet:


title: The Book of Souls

text: The Book of Souls on brittiläisen metallimusiikkia esittävän Iron Maiden -yhtyeen kuudestoista studioalbumi. Sen on tuottanut yhtyeen pitkäaikainen yhteistyökumppani Kevin Shirley, ja se julkaistiin maailmanlaajuisesti 4. syyskuuta 2015. Albumi on yhtyeen uran ensimmäinen tupla-albumi.


title: The Book of Souls

text: Albumin ensimmäisenä singlenä julkaistiin vuoden 2015 elokuussa kappale ”Speed of Light”. Vuoden 2015 syyskuussa "The Book of Soulsista" tuli yhtyeen uran viides studioalbumi, joka on noussut Britannian albumilistan ykköseksi.


title: The Book of Souls

text: Laulaja Bruce Dickinson paljasti vuonna 2013 Iron Maidenin suunnittelevan uuden studioalbumin levyttämistä, ja hän odotti albumin olevan valmis julkaistavaksi vuonna 2015. Albumin tuottajaksi pestattiin yhtyeen pitkäaikainen yhteistyökumppani Kevin Shirley. Yhtye matkusti vuoden 2014 syyskuussa Pariisiin Guillaume Tell -äänitysstudiolle aloittamaan albumin levyttämisen. Iron Maiden oli aiemmin levyttänyt studiossa myös vuoden 2000 studioalbuminsa "Brave New World".


title: The Book of Souls

text: Albumin levyttäminen jatkui vuoden 2014 joulukuuhun, ja se viimeisteltiin seuraavan vuoden alussa. Noin neljä viikkoa ennen albumin äänitysten päättymistä laulaja Bruce Dickinson havaitsi kaulassaan kyhmyn, joka osoittautui myöhemmin tehdyn tutkimuksen pohjalta syöpäkasvaimeksi. Dickinson viimeisteli albumin äänittämisen huolestuttavasta havainnostaan huolimatta, ja levytettyään kaikki lauluosuutensa albumille hän kutsui studiolle ranskalaisen lääkärin, jonka määräyksestä kaulasta löytyneestä kyhmystä otettiin koepala ja magneettikuvat. Tämän jälkeen hän palasi kotiinsa Lontooseen mennäkseen lääkärin vastaanotolle, jossa hänellä diagnosoitiin olevan syöpäkasvain sekä kaulassa että kielessä. Syöpäkasvainten poistamiseksi Dickinson kävi läpi yhdeksän viikon kemoterapiajakson, ja hänen uutisoitiin toipuneen sairaudesta vuoden 2015 toukokuussa.


title: The Book of Souls

text: Rumpali Nicko McBrain kertoi vuoden 2015 helmikuussa albumin olevan valmis julkaistavaksi, mutta yhtye halusi odottaa Dickinsonin kuntoutuvan sairaudestaan ennen albumin julkistamista. Toukokuussa yhtye julkaisi tiedotteen Dickinsonin toipumisesta, ja albumin kappalelista, nimi ja kansitaide julkistettiin 18. kesäkuuta 2015 yhtyeen virallisella verkkosivustolla.


title: The Book of Souls

text: "The Book of Souls" sisältää yksitoista kappaletta, ja sen kesto on noin 92 minuuttia. Basisti ja yhtyeen pääasiallinen lauluntekijä Steve Harris on osallistunut albumilla seitsemän eri kappaleen kirjoittamiseen, joista kappale ”The Red and the Black” on yksinomaan hänen kirjoittamansa.


title: The Book of Souls

text: Albumin avausraita ”If Eternity Should Fail” on Bruce Dickinsonin kirjoittama, ja se on sävelletty alun perin hänen sooloalbumilleen. Myös albumin päättävä kappale ”Empire of the Clouds” on Dickinsonin käsialaa, minkä johdosta "The Book of Souls" on ensimmäinen Iron Maiden -albumi sitten vuoden 1984, joka sisältää kaksi Dickinsonin omaa kappaletta.


title: The Book of Souls

text: Myös kitaristit Adrian Smith, Dave Murray ja Janick Gers osallistuivat sävellystyöhön. Adrian Smith kirjoitti Bruce Dickinsonin kanssa singlelohkaisun ”Speed of Light” ohella ensimmäisen maailmansotaan ja kolmitasoisiin lentokoneisiin pohjautuvan kappaleen ”Death or Glory”, ja Steve Harrisin kanssa kappaleet ”The Great Unknown”, ”When the River Runs Deep” sekä ”Tears of a Clown”. Dave Murray ja Harris kirjoittivat kahdestaan kappaleen ”The Man of Sorrows”, kun taas nimikkoraita ”The Book of Souls” ja kappale ”Shadows of the Valley” ovat Harrisin ja Janick Gersin yhteistyön tuloksia.


title: The Book of Souls

text: Adrian Smithin ja Steve Harrisin kappale ”Tears of a Clown” on omistettu itsemurhan pitkäaikaisen masennuksen jälkeen tehneen näyttelijä ja koomikko Robin Williamsin muistolle.


title: The Book of Souls

text: Albumin viimeinen kappale ”Empire of the Clouds” on kestoltaan kahdeksantoista minuuttia pitkä, mikä tekee siitä yhtyeen uran pitkäkestoisimman kappaleen. Se on kokonaan Bruce Dickinsonin kirjoittama. Se on kestoltaan noin viisi minuuttia pidempi kuin yhtyeen uran toiseksi pisin kappale, vuoden 1984 "Powerslave" -albumin päätösnumero ”Rime of the Ancient Mariner”. Bruce Dickinson kertoi aloittaneensa kappaleen säveltämisen voitettuaan arpajaisissa sähköpianon. Kun yhtye aloitti "The Book of Soulsin" äänittämisen vuoden 2014 syyskuussa, kappaleesta oli valmiina vain joitain hajanaisia osia ja Dickinson työsti kappaletta muun materiaalin ohessa. Eräässä Guillame Tell -studion huoneessa oli Steinway Grand -mallin piano, jonka parissa Dickinson alkoi työstämään ”Empire of the Cloudsia”. Kappaleessa on mukana sinfoniaorkesteri, ja sen sanoitus kertoo vuonna 1930 tapahtuneesta ilmalaivan R101 onnettomuudesta.


title: The Book of Souls

text: "The Book of Souls" julkaistiin 4. syyskuuta 2015 CD- ja vinyylilevyformaateissa. Sen julkaisi maailmanlaajuisesti levy-yhtiö Parlophone, ja Yhdysvalloissa albumi julkaistiin Sanctuary Records -levymerkillä. Albumista julkaistiin tavallisen kahden levyn CD-painoksen ohella rajoitettu kahden levyn erikoispainos, jonka mukana on kirja. Albumin vinyylipainos koostuu kolmesta levystä. CD- ja vinyylipainosten ohella albumi on saatavilla myös digitaalisesti.


title: The Book of Souls

text: "The Book of Souls" nousi suoraan Britannian albumilistan ykköseksi vuoden 2015 syyskuussa. Aiemmin yhtyeen studioalbumeista Britannian albumilistan ykköseksi ovat nousseet "The Number of the Beast" (1982), "Seventh Son of a Seventh Son" (1988), "Fear of the Dark" (1992) ja "The Final Frontier" (2010). Lisäksi albumin vinyylipainos oli Britannian viikon myydyin vinyyliformaatissa julkaistu äänite. Listaykköseksi "The Book of Souls" nousi myös Belgian, Alankomaiden, Saksan ja Unkarin albumilistoilla.


title: The Book of Souls

text: "Classic Rock" -lehden kriitikko Dom Lawson antoi "The Book of Soulsille" yhdeksän pistettä kymmenestä. "Metal Hammerin" Chris Chantler antoi albumille täydet kymmenen pistettä, ja kehui sen kappalemateriaalin ”olevan todellakin viiden vuoden mittaisen odottamisen arvoinen.” "Soundin" Timo Isoaho kehui albumia yhtyeen ”parhaaksi neljännesvuosisataan.” V2.fi-sivuston arvostelussa Jesse Kärkkäinen toteaa levyn olevan ”oiva päätös (?) yhtyeen pitkälle uralle” ja antoi albumille neljä tähteä viidestä.


title: FIFA 16

text: FIFA 16 on EA Canadan kehittämä ja EA Sportsin julkaisema jalkapalloaiheinen urheilupeli. Peli on julkaistu vuonna PlayStation 3:lle, PlayStation 4:lle, Windowsille, Xbox 360:lle ja Xbox Onelle.


title: FIFA 16

text: "FIFA 16" on "FIFA"-pelisarjan ensimmäinen julkaisu, jossa ovat mukana naisten maajoukkueet. Lisäksi pelin kansikuvapelaajat valittiin ensimmäistä kertaa julkisella äänestyksellä. Pelistä julkaistiin kaksi erikoisversiota: "FIFA 16 Super Deluxe Edition" ja "FIFA 16 Deluxe Edition".


title: Hymer

text: Hymer AG on vuonna 1923 perustettu saksalainen matkailuautovalmistaja, jonka kotipaikka on Etelä-Saksan Bad Waldseessa. Hymer lukeutuu Euroopan suurimpiin matkailuautovalmistajiin, ja se omistaa myös Bürstner-, Carado-, Eriba-, Laika-, Niesmann & Bischoff- ja Sunlight-merkit. Hymer on ollut yksi suurista matkailuautovalmistuksen edelläkävijöistä, ja se on luonut esimerkiksi käsitteet puoli-integroitu- ja integroitu matkailuauto. Hymer tunnetaan korkeasta laadustaan ja edistyneestä teknologiastaan.


title: Hymer

text: Hymerillä on yhteensä kuusi tehdasta, joista neljä sijaitsee Saksassa (Bad Waldsee, Polch, Kehl ja Neustadt in Sachsen), yksi Ranskassa (Wissembourg) ja yksi Italiassa (Val di Pesa Tavarnelle).


title: Hymer

text: Hymerin perustajan Erwin Hymerin isä Alfons oli avannut korjaamon Bad Waldseehen vuonna 1923. Vuonna 1956 lentokonesuunnittelija Erich Bachem rakensi ensimmäisen matkailuvaunun tilaustyönä. Seuraavana vuonna Erwin Hymer ja Bachem suunnittelivat yhdessä Eriba (Erich Bachem) -tuoteperheen, joka koostui Troll-, Puck-, Touring- ja Nova-matkailuvaunumalleista. Kaksikko perusti Hymer AG:n, joka alkoi valmistaa Eriba-matkailuvaunuja, jotka ovat yhä tuotannossa. Hymerin ensimmäinen matkailuauto, Caravano, tuli markkinoille vuonna 1961.


title: Hymer

text: 1960-luvun puolivälissä lentokonevalmistaja Dornier Flugzeugwerke ja Hymer AG kehittivät Zündapp Janusin pohjalta Dornier Delta II -prototyypin, joka kuljetti kuutta ihmistä, ja siinä oli myös makuupaikat kahdelle. Malli ei kuitenkaan koskaan päässyt tuotantoon asti. Matkailuautojen sarjavalmistus alkoi Hymerin merkillä vuonna 1971.


title: Hymer

text:
Vuonna 1971 esiteltyä Mercedes-Benz L508 D:n alustalle rakennettua Hymermobil 550:tä voidaan pitää ensimmäisenä puoli-integroituna matkailuautona. Vuonna 1974 Hymer kehitti ensimmäisen täysintegroidun matkailuauton, Hymermobil 660:n. Pian markkinoille tuli siitä kehitetty lippulaivamalli 720, joka nosti matkailuautoilun kokonaan uuteen luokkaan. Autossa oli täysin varusteltu keittiö, jääkaappi ja pesuhuone. Samat varusteet tulivat myös edullisempiin 620- ja 520-malleihin.
Hymer, Eriba, Dethleffs ja T.E.C. (nykyisin LMC) yhdistyivät vuonna 1980. Yhteisyritys listautui pörssiin 1990. Hymer osti Niesmann & Bischoffin vuonna 1996, ja Bürstnerin 1998. Samana vuonna Hymer perusti myös tarvikevalmistaja Moveran. Hymer osti lisäksi italialaisen matkailuautovalmistaja Laikan vuonna 2000. Hymer ja Dethleffs perustivat Capron Ltd:n, joka valmistaa Carado- ja Sunlight-merkkisiä matkailuautoja.


title: Hymer

text: Bad Waldseehen avattiin 29. lokakuuta 2011 Erwin Hymer -museo.


title: Seija Ilmakunnas

text: Seija Kyllikki Ilmakunnas (o.s. Mäenpää, s. 8. heinäkuuta 1958 Vesilahti) on Palkansaajien tutkimuslaitoksen johtaja.


title: Seija Ilmakunnas

text: Ilmakunnas kirjoitti ylioppilaaksi 1977 ja valmistui Tampereen yliopistosta taloustieteiden kandidaatiksi 1984 sekä Helsingin yliopistossa valtiotieteiden lisensiaatiksi 1989 ja valtiotieteiden tohtoriksi 1997. Hänen väitöskirjansa oli nimeltään "Female labour supply and work incentives". Vuosina 1986–1987 hän opiskeli Yhdistyneessä kuningaskunnassa London School of Economicsissa.


title: Seija Ilmakunnas

text: Työurallaan Ilmakunnas on ollut ETLA:n tutkijana 1983–1988, Helsingin kaupungin tietokeskuksen erikoistutkijana 1988–1993 ja Palkansaajien tutkimuslaitoksen vanhempana tutkijana 1993–1998. Valtion taloudellisen tutkimuskeskuksen tutkimusjohtajana hän työskenteli 1999–2001, Eläketurvakeskuksen osastopäällikkönä 2002–2006 ja Valtion taloudellisen tutkimuskeskuksen ylijohtajana 2006–2010. Palkansaajien tutkimuslaitoksen johtajana Ilmakunnas on työskennellyt vuodesta 2011.


title: Seija Ilmakunnas

text: Helsingin yliopiston sosiaalipolitiikan dosenttina Seija Ilmakunnas on toiminut vuodesta 2005 lähtien. Kansantaloudellisen yhdistyksen johtokunnan jäsenenä hän oli 2004, varaesimiehenä 2005 ja esimiehenä 2006. Tampereen yliopiston hallituksen varapuheenjohtajana hän on toiminut vuodesta 2013.


title: Seija Ilmakunnas

text: Seija Ilmakunnaksen puoliso on Pekka Ilmakunnas.


title: Jon Cooper

text: Jon Cooper (s. 23. elokuuta 1967 Prince George, BC, Kanada), on kanadalainen jääkiekkovalmentaja, joka valmentaa NHL-joukkue Tampa Bay Lightningiä. Pelaajana Cooper oli vain yliopistosarjoissa. Hän on voittanut valmennusurallaan USHL, NAHL:n ja AHL:n mestaruuden, sekä NHL:n konferenssimestaruuden.


title: Jaakko Kiander

text: Jaakko Sakari Kiander (s. 29. kesäkuuta 1963 Helsinki) on suomalainen ekonomisti, joka työskentelee keskinäinen eläkevakuutusyhtiö Ilmarisen johtajana.


title: Jaakko Kiander

text: Kiander kirjoitti ylioppilaaksi 1982 ja valmistui Helsingin yliopistosta valtiotieteiden kandidaatiksi 1986, valtiotieteiden lisensiaatiksi 1988 ja valtiotieteiden tohtoriksi 1994. Työuransa hän aloitti Helsingin yliopiston assistenttina 1986–1989 ja jatkoi Yrjö Jahnssonin säätiön tutkimusjohtajana 1989–1994, Palkansaajien tutkimuslaitoksen vanhempana tutkijana 1994–1997, Valtion taloudellisen tutkimuskeskuksen johtavana ekonomistina 1997–1999, keskuksen tutkimusjohtajana 1999–2006 ja tutkimusprofessorina 2001–2006 sekä Palkansaajien tutkimuslaitoksen johtajana 2006–2010. Keskinäinen eläkevakuutusyhtiö Ilmarisen johtajana Kiander aloitti 2010. Vaasan yliopiston kansantaloustieteen professorina hän toimi vuonna 2000. Helsingin yliopiston kansantaloustieteen dosenttina Kiander on ollut vuodesta 2001 ja Joensuun yliopiston kansantaloustieteen dosenttina vuodesta 1995.


title: Jaakko Kiander

text: Päätyönsä ohessa Kiander on ollut Kansantaloudellisen Aikakauskirjan päätoimittajana 1994–1999, eduskunnan pankkivaltuuston neuvonantajana 1999–2010, Taloustieteellisen seuran hallituksen jäsenenä 1996–1997, varapuheenjohtajana 1997–1998 ja puheenjohtajana 1998–1999. Kansantaloudellisen yhdistyksen johtokunnan jäsenenä hän oli 2007–2009, Vartio- ja Mellunkylän omakotiyhdistyksen puheenjohtajana 2008–2011 ja OP-Pohjola-ryhmän tutkimussäätiön hallituksen jäsenenä vuodesta 2011.


title: Aleksandr Barkašov

text:
Aleksandr Petrovitš Barkašov (, s. 6. lokakuuta 1953) on venäläinen
uusnatsijohtaja. Barkašov liittyi 1980-luvulla fasistiseen Pamjat-järjestöön. Erottuaan Pamjatista
Barkašov perusti ”Yhtenäisyys”-ryhmän, jonka motto oli ”Venäjä venäläisille”. Barkašov on ollut pidätettynä ainakin pariin otteeseen.


title: Aleksandr Barkašov

text: Alexandr Barkašov on kotoisin Moskovan seudulta. Hänen taustansa oli työväenluokkainen: isä oli sähkömies ja äiti sairaanhoitaja. Barkašovin isoisä oli osallistui Stalinin juutalaisvastaiseen kampanjaan. Barkašov ilmeisesti omaksui tältä jyrkän antisemitismin. Armeijan Barkašov kävi 1972–1974 joidenkin tietojen mukaan erikoisjoukoissa Egyptissä maata auttamassa, vaimon ilmoituksen mukaan kersantiksi Valko-Venäjällä ja Baltiassa. Nuori Barkašov toimi armeijan jälkeen kymmenisen vuotta voimalaitoksella sähkömiehenä, mutta iltaisin hän opiskeli karatea ja alkoi opettaa sitä muille. Häntä kiinnostivat myös Aleksanteri Suuren tyyppisten suurten valloittajien elämäntarinat. Barkašov teki itse tikareita ja muita teräaseita.


title: Aleksandr Barkašov

text: Barkašov liittyi karateoppilaineen vuonna 1985 äärikansallismieliseen Pamjat-järjestöön, jossa hän yleni nopeasti, vuonna 1987 keskusneuvostoon. Barkašovista tuli neljässä vuodessa Pamjatin johtajan varamies. Hänen vastuullaan oli turvallisuus, ideologinen työ ja nuorisokoulutus. Barkašov piti Pamjatin johtajan ja monien muiden järjestöläisten toimintaa pelkkänä tyhjän puhumisena. Niinpä hän jätti järjestön äkkiä lokakuussa 1990.


title: Aleksandr Barkašov

text: Barkašov harkitsi muiden Pamjatista eronneiden kanssa johonkin muuhun järjestöön liittymistä, mutta miehet päättivät perustaa oman järjestönsä.


title: Aleksandr Barkašov

text: Niinpä Barkašov perusti vuonna oman 1990 uusnatsilaisen, puolisotilaallisen ryhmittymän nimeltä Venäjän kansallinen yhtenäisyys. Järjestön tarkoitus oli taistella venäläisten vaarallisiksi vihollisiksi koettuja vastaan. Tämä järjestö tunnettiin myös nimillä "Barkašovtsy" tai "Yedinstvo" (’yhtenäisyys’). Tämä äärikansallismielinen, uusnatsilainen järjestö ajoi muun muassa juutalaisten ja kaukasialaisten ajamista ulos Venäjältä. ”Barkašoviittien” tunnuslause oli ”Venäjä venäläisille”. Järjestö laajeni nopeasti 1990–1993, jolloin Venäjän talous syöksyi alas ja epäjärjestys lisääntyi maassa. Vuonna 1992 Barkašov oli perustamassa Venäjän kansallista kokousta, jonka johtajana toimi eläkkeellä ollut venäläinen kenraali Alexander Sterligov. Barkašov kertoi vuonna 1994, että KGB:n viides osasto oli ollut mukana perustamassa tätä järjestöä.


title: Aleksandr Barkašov

text: Barkašov miehineen tuki vallan kaapannutta parlamenttia vuoden 1993 perustuslaillisessa kriisissä. Toinen vallankaappauksen johtajista, Rutskoi, hyväksyi Barkašovin miehet puolustamaan Valkoista taloa. Barkašov selvisi pois saartorenkaasta, koska hänen nimensä ei aluksi ollut pidätettävien listalla. Hän piiloutui, mutta haavoittui melko vakavasti. Luultavasti joku hänen lukuisista vihollisistaan ampui häntä, ehkä rikollinen, tai ehkä hän ampui vahingossa itseään humalassa. Sairaanhoitaja tunnisti hänet.


title: Aleksandr Barkašov

text: Barkašov vangittiin, mutta hän sai duumalta armahduksen 1994. Vuonna 1994 Barkašov julkaisi ”venäläisen nationalistin aapisen”.


title: Aleksandr Barkašov

text: Barkašovin ryhmä oli suosionsa huipulla vuoden 1999 tienoilla.


title: Aleksandr Barkašov

text: 2000-luvulla Barkašovin Yhtenäisyys-järjestö kutistui. Järjestössä tapahtui monia jakautumisia ja jäseniä erosi.


title: Aleksandr Barkašov

text: Barkašov pidätettiin 2005. Barkašov perusti ”Venäjän puolustajien liiton” vuonna 1993.


title: Aleksandr Barkašov

text: Barkašovin järjestön jäseniä osallistui Itä-Ukrainan sotaan.


title: Václav Karabáček

text: Václav Karabáček (s. 2. toukokuuta 1996) on tšekkiläinen jääkiekkoilija, joka teki kesällä 2016 kolmen vuoden sopimuksen Buffalo Sabresin kanssa Hän on Sabresin toisen kierroksen varaus 2014.


title: Václav Karabáček

text: Karabáček varattiin KHL:ään numerolla 36 . Karabáček pelasi Pohjois-Amerikassa ensimmäisen kerran kaudella 2013–2014 QMJHL-joukkue Gatineau Olympiquesissa.


title: Václav Karabáček

text: Karabáček pelasi Buffalo Sabresissa joukkueen ensimmäisen harjoitusottelun ennen kautta 2014–2015, jonka jälkeen hänet lähetettiin takaisin QMJHL-sarjan Baie-Comeau Drakkariin. Kauden aikana hänet kaupattiin Baie-Comeauhun vaihdossa Valentin Zykoviin ja seuraavalla kaudella Baie-Comeausta Moncton Wildcatsiin.


title: Václav Karabáček

text: Karabáček pelasi kolmessa QMJHL-seurassa 171 ottelua ja teki niissä 117 pistettä. Hänet varannut Buffalo Sabres teki hänen kanssaan kesällä 2016 kolmivuotisen tulokassopimuksen.


title: John Kay (taloustieteilijä)

text: John Kay (s. 1948 Edinburgh, Skotlanti) on brittiläinen taloustieteen professori, joka toimii London School of Economicsissa ja Oxfordin yliopiston St. John’s Collegessa. Hänet tunnetaan myös viikoittaisesta kolumnistaan Financial Timesissa sekä perustamastaan konsulttiyrityksestä London Economics, joka kasvoi kymmenen vuoden aikana Britannian suurimmaksi omalla alallaan. Kayn on soveltanut taloustiedettä erityisesti teollisuuden rakennemuutoksen ja yksittäisten yritysten kilpailuedun analysoimiseen.


title: John Kay (taloustieteilijä)

text: Kay on kirjoittanut muun muassa rahoitusmarkkinoiden osuudesta markkinoiden toimivuuteen. Kay on pohtinut, miten virheellinen käsitys rationaalisuudesta vaikuttaa päätöksiin niin taloudessa kuin politiikassa.


title: John Kay (taloustieteilijä)

text: 1980-luvun alussa Kay perusti Oxfordin St. John’s Collegeen julkisen sektorin taloutta tutkivan Institute for Fiscal Studies -ajatushautomon.


title: John Kay (taloustieteilijä)

text: Vuonna 2012 Lappeenrannan teknillinen yliopisto myönsi John Kaylle Viipuri-palkinnon. Sen myöntää Viipurin Taloudellinen Korkeakouluseura ry joka toinen vuosi strategiatutkimuksesta, joka on merkittävällä tavalla tukenut ja edistänyt Lappeenrannan teknillisen yliopiston kauppatieteellisen tiedekunnan tutkimustyötä.


title: John Kay (taloustieteilijä)

text: Kayn tunnetuimpia teoksia ovat "The Truth about Markets" (2003), "The Long and the Short of It" (2009) ja "Obliquity" (2010).


title: Usnea antarctica

text: Usnea antarctica on naavojen sukuun kuuluva jäkälälaji. Sen sekovarsi on pensasmainen, 2–10 senttimetriä korkea ja väriltään harmaanvihreästä keltavihreään. Lajia tavataan kaikkialla Antarktiksen alueella, ja levinneisyysalue on keskittynyt Antarktiksen niemimaalle. Antarktiksen ulkopuolella sitä kasvaa lisäksi Uuden-Seelannin Eteläsaarella, Etelä-Amerikan eteläisimmissä osissa ja Falklandinsaarilla.


title: Giánnis Stournáras

text: Giánnis Stournáras (, etunimen kirjoitusasuna usein myös "Yánnis" tai "Ioánnis", s. 10. joulukuuta 1956 Ateena) on kreikkalainen taloustieteilijä ja Ateenan yliopiston taloustieteen professori, joka toimi 2012–2014 Kreikan valtiovarainministerinä ja siirtyi sitten Kreikan keskuspankin johtajaksi. Samarásin hallituksen loppukaudella valtiovarainministerinä toimi Gkíkas Chardoúvelis.


title: Giánnis Stournáras

text: Stournáras opiskeli Ateenan yliopistossa ja suoritti jatko-opintonsa Oxfordin yliopistossa Englannissa. Hän työskenteli eritysneuvonantajana ensin Kreikan valtiovarainministeriössä 1986–1989 ja sitten keskuspankissa 1989–1994 ja pääministerin avustajana mukana neuvottelemassa Kreikan pääsystä Euroopan talous- ja rahaliittoon. Vuonna 1989 hänet nimitettiin Ateenan yliopiston professoriksi.


title: Giánnis Stournáras

text: Vuosina 2000–2004 Stournáras toimi kreikkalaisen Emporiki-pankin ja vuosina 2005–2008 Kappa Securitiesin toimitusjohtajana.


title: Stickelbergerin lause

text: Matematiikassa Stickelbergerin lause on tulos joka antaa informaatiota syklotomisten kuntien luokkaryhmien Galois’n modulirakenteesta. Ernst Kummer todisti erikoistapauksen lauseesta, yleisen tapauksen todisti Ludwig Stickelberger.


title: Heikko Hausdorffin avaruus

text: Matematiikassa heikko Hausdorffin avaruus on topologinen avaruus "X", niin että jokaisella jatkuvalla kuvauksella mielivaltaisesta kompaktista Hausdorffin avaruudesta avaruuteen "X" on suljettu arvojoukko. Erityisesti jokainen Hausdorffin avaruus on heikko Hausdorffin avaruus.


title: Rubén Duarte

text: Rubén Duarte Sánchez (s. 18. lokakuuta 1995 Almería, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Alavésia ja on luonnolliselta pelipaikaltaan vasen laitapuolustaja, mutta pystyy tarvittaessa pelaamaan myös keskuspuolustajana.


title: Rubén Duarte

text: Almeríassa syntynyt Duarte liittyi Espanyolin nuorisoakatemiaan vuonna 2009 ollessaan 13-vuotias. Vuonna 2012 hän pelasi ensimmäisen ottelunsa seuran reservijoukkueessa maan kolmanneksi korkeimmalla sarjatasolla Segunda División B:ssä.


title: Rubén Duarte

text: 7. tammikuuta 2015 Duarte teki ensiesiintymisensä seuran edustusjoukkueessa Copa del Reyn ottelussa Valenciaa vastaan. 8. helmikuuta 2015 hän pelasi samaista vastustajaa vastaan ensimmäisen ottelunsa maan pääsarjassa Primera Divisiónissa.


title: Rubén Duarte

text: 11. kesäkuuta 2015 Duarte solmi uuden sopimuksen katalonialaisseuran kanssa. Sopimus pitää hänet seurassa vuoteen 2019 asti.


title: Edvin Ruotsalainen

text: Edvin Ruotsalainen (11. lokakuuta 1899 Iisalmen mlk. – 4. syyskuuta 1959 Helsinki) oli suomalainen lausuntataiteilija, joka myös näytteli muutamissa elokuvissa. Hän toimi 1940-luvulla muun muassa Helsingin työväenopiston lausuntataiteen opettajana.


title: Edvin Ruotsalainen

text: Edvin Ruotsalaisen äiti oli Anna Augusta Ruotsalainen ja puoliso vuodesta 1925 Helvi Maria Pulkkinen. Suomen Näyttämöopiston Ruotsalainen kävi 1930 ja toimi sitten vapaana lausuntataiteilijana ja puhetekniikan ja lausunnan opettajana, Helsingin työväenopiston ohella vuonna 1949 Kansankonservatoriossa. Iisalmen Työväen Näyttämöllä taiteilijan uransa aloittanut Ruotsalainen tunnettiin lausunnan ohella puhepedagogina, joka työskenteli puhetaidon ohella puhevikojen korjaamista tarvitsevien parissa.


title: Verza

text: José Antonio García Rabasco eli Verza (s. 29. syyskuuta 1986 Orihuela, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskikenttäpelaaja.


title: Verza

text: Kesällä 2008 Verza siirtyi kaksivuotisella sopimuksella Albaceteen, joka pelasi maan toiseksi korkeimmalla sarjatasolla Segunda Divisiónissa. Kolmen seurassa pelaamansa kauden aikana hän kuului joukkueen luottomiehiin, jonka jälkeen hän siirtyi Almeríaan.


title: Verza

text: Verza pelasi ensimmäisen kautensa aikana andalusialaisseurassa 40 sarjaottelua ja lisäksi neljä pudotuspeliottelua, jotka päättyivät lopulta Almerían nousujuhliin. 19. elokuuta 2013 ensimmäisessä ottelussaan maan pääsarjassa Primera Divisiónissa yli 10 vuoteen hän kohtasi kasvattajaseuransa Villarrealin. Hän teki ensimmäisen maalinsa joukkueessa ottelussa Elcheä vastaan rangaistuspotkusta.


title: Verza

text: 8. helmikuuta 2014 Verza teki kaksi maalia kotiottelussa Atlético Madridia vastaan, joista toisen hän viimeisteli rangaistuspotkusta.


title: Verza

text: 8. kesäkuuta 2015 Verza allekirjoitti nelivuotisen sopimuksen Levanten kanssa.


title: Wäinö Wiljamaa

text: Wäinö Wiljamaa (1874 – 11. huhtikuuta 1923) oli suomalainen näyttelijä, joka oli pitkään kinnitettynä Tampereen teatterissa. Hän oli myös perustamassa Suomen Näyttelijäliittoa vuonna 1913 ja kuului sen ensimmäiseen hallitukseen.


title: Wäinö Wiljamaa

text: Vuonna 1908 Wiljamaa todennäköisesti esiintyi järjestyksessään toisessa suomalaisessa näytelmäelokuvassa "Vasikan häntä", yhdessä kahden muun Tampereen teatterin näyttelijän, Riika Raunio-Pakarisen ja Waldemar Raunion kanssa. Elokuva, sekä sen käsikirjoitus ja tuotantotiedot ovat kuitenkin kadonneet, joten asiasta ei ole täyttä varmuutta.


title: Georgia Institute of Technology

text:
Georgia Institute of Technology (Georgia Tech, GT) on Yhdysvaltojen Georgian osavaltiossa sijaitseva julkisrahoitteinen osavaltionyliopisto. Vuonna 1885 perustettu yliopisto tarjosi aluksi opetusta vain koneenrakennustekniikassa, mutta laajensi 1900-luvun alkuun mennessä myös sähkötekniikan, kemian ja rakennustekniikan alueille. Nykyisin sen oppiaineisiin kuuluvat myös monet humanistiset ja yhteiskuntatieteelliset alat. Georgia Techin pääkampus sijaitsee Atlantan keskustassa ja muut kampukset Georgian Savannah’ssa sekä Ranskan Metzissä, Irlannin Athlonessa, Kiinan Shanghaissa ja Singaporessa.
Georgia Techin organisaatio jakaantuu kuuteen tiedekuntaan:


title: Georgia Institute of Technology

text: Georgia Techin Yellow Jackets -urheiluseura kuuluu Atlantic Coast Conferenceen.


title: Georgia Institute of Technology

text: Vuoden 1996 Atlantan kesäolympialaisissa monien lajien suorituspaikkoina käytettiin Georgia Techin kampuksella sijaitsevia areenoja.


title: Energiatodistus

text: Energiatodistus () on rakennuksen energiatehokkuutta kuvaava virallinen asiakirja. Energiatodistuksessa kerrotaan rakennuksen energialuokitus, minkä lisäksi se sisältää ehdotuksia rakennuksen energiatehokkuuden parantamiseen. Todistukseen merkitty energialuokka tulee ilmoittaa esimerkiksi myynti- tai vuokrausilmoituksessa.


title: Energiatodistus

text: Rakennuksen energialuokka määrittyy asteikolla A-G. Energialuokka määritellään laskennallisen E-luvun mukaan. E-luku ilmaisee rakennuksen laskennallisen ostoenergian kulutuksen neliömetriä kohden vuodessa siten, että eri energiantuottotavoilla tuotettu energiamäärä kerrotaan eri energiamuotokertoimella. E-luvun yksikkö on formula_1.


title: Energiatodistus

text: Rakennukselle voidaan laatia myös energiatodistus kevennetyn menettelyn mukaisesti tietyissä erityistapauksissa, esimerkiksi jos kohdetta ei esitellä julkisesti. Kevennetyn menettelyn mukaisen energiatodistuksen energialuokka ilmoitetaan tunnuksella H.


title: Heikki Ritavuori (käsikirjoittaja)

text: Heikki Ritavuori (s. 19. joulukuuta  1936) on suomalainen elokuvakäsikirjoittaja, -ohjaaja ja -tuottaja.


title: Horace Engdahl

text: Horace Engdahl (s. 1948) on ruotsalainen kirjallisuudentutkija ja Ruotsin Akatemian jäsen.


title: Horace Engdahl

text: Engdahl oli Akatemian sihteeri vuosina 1999–2009 ja Skandinaavisen kirjallisuuden professorina Tanskassa Aarhusin yliopistossa. Hän osallistui 2014 Ruotsin television kirjallisuusohjelman Babel iskelmäkilpailuun Benny Anderssonin sävellykseen tekstillään "Nyårsballongen", joka voitti kilpailun.


title: Horace Engdahl

text: Engdahlin puoliso oli kirjallisuudentutkija Ebba Witt-Brattström 1989–2014.


title: Kay

text: Kay voi tarkoittaa seuraavia:


title: Rosalía de Castro

text: Rosalía de Castro (24. helmikuuta 1837 – 15. heinäkuuta 1885) oli espanjalainen romantiikan ajan kirjailija, joka kirjoitti sekä espanjaksi että galician kielellä. Hän kirjoitti monia romaaneita, mutta hänet tunnetaan parhaiten runoistaan, etenkin galiciaksi kirjoitetuista runokokoelmista "Cantares gallegos" vuodelta 1863 ja "Follas novas" (1880).


title: Rosalía de Castro

text: Castroa pidetään sekä galicialaisen kirjallisuuden merkkihenkilönä että koko espanjalaisen modernin runouden edelläkävijänä.


title: Ebba Witt-Brattström

text: Ebba Witt-Brattström (s. 1953) on ruotsalainen kirjallisuudentutkija. Hän on toiminut vuodesta 2012 lähtien pohjoismaisen kirjallisuuden professorina Helsingin yliopistossa. Hän on ollut perustamassa ruotsalaista Feministinen aloite -puoluetta.


title: Ebba Witt-Brattström

text: Kirjallisuuden maailmassa on Witt-Brattströmin mukaan usein vähätelty naisia. Tutkimuksissaan hän pyrkii palauttamaan tähän tasapainon. Hän oli Ruotsissa Södertörns högskola -yliopiston ensimmäinen naispuolinen professori (2000–2012). Vuosina 2008–2011 hän oli Berliinin Humboldt-yliopiston Dag Hammarskjöld -professori. Hänen tutkimuskohteitaan ovat muun muassa modernismin läpimurto, dekadenssi, 1930-luvun ruotsalainen proletaarimodernismi, modernistinen lyriikka, 1970-luvun kirjallisuus, kirjalliset sukupuolidialogit. Moa Martinson, Edith Södergran, Victoria Benedictsson, Pyhä Birgitta, Ola Hansson, Laura Marholm ja August Strindberg.


title: Ebba Witt-Brattström

text: Witt-Brattströmin puoliso oli 1989–2014 kirjallisuudentutkija Horace Engdahl..


title: Painin maailmanmestaruuskilpailut 2014

text: Painin maailmanmestaruuskilpailut 2014 järjestettiin Uzbekistanin Taškentissa 8.–14. syyskuuta 2014. Kilpailujen ohjelmassa olivat kreikkalais-roomalainen paini, vapaapaini ja naispaini.


title: Painin maailmanmestaruuskilpailut 2014

text:
Lähde: The-sports.org
Lähde: The-sports.org
Lähde: The-sports.org


title: Follas novas

text: Follas novas on galicialaisen Rosalía de Castron runokokoelma vuodelta 1880. Se on hänen toinen ja viimeinen galician kielellä julkaisemansa runokokoelma. Suuri osa kokoelman runoista on kirjoitettu vuosina 1869-1870, kun perhe asui Simancasissa. Kokoelmassa on mukana myös 1870-luvulla kirjoitettuja runoja, joista osa oli julkaistu lehdissä jo ennen kokoelman ilmestymistä. Teosta pidetään yhtenä Galician kirjallisuuden perusteoksena, joka oli käynnistämässä Galician kulttuurin renessanssia.


title: Follas novas

text: Kokoelma koostuu viidestä osasta: Vaguedás, Do íntimo, Varia, Da terra sekä As viuvas dos vivos e as viuvas dos mortos.


title: Follas novas

text: Kokoelmaa pidetään Rosalía de Castron uran huipentumana. Se on samalla myös siirtymävaihe aikaisemman galiciankielisen kokoelman "Cantares gallegos" (1863) ja radikaalin "En las orillas del Sar" välillä. Romanttisen runouden ohella kokoelmassa on sosiaalista sanomaa, kannanottoja etenkin naisten asemasta ja taloudellisten syiden aiheuttama maaltapaon vaikutuksista. Kokoelman viimeinen osa "As viuvas dos vivos e as viuvas dos mortos" (Elävien ja kuolleiden lesket) kertoo naisista, joiden aviomiehet ovat lähteneet muualle hankkiman toimeentuloa. Useimmat runot on kirjoitettu kotiin jääneiden näkökulmasta, mutta yksi, "Que lle igo ?" (Mitä kerron hänelle) on keskustelu kahden ulkomaille muuttaneen miehen välilä, joista toinen on lähdössä käymään kotikylässä.


title: Follas novas

text: Galician muuttoliikkeen kuvauksena "Follas novas" on rinnastettu Federico García Lorcan kokoelmaan "Seis poemas galegos". Kirjan esipuheessa Castro mainitsee, että Kuubaan muuttaneet galicialaiset ovat osallistuneet kokoelman rahoittamiseen ja levittämiseen.


title: Harry Elmer Barnes

text: Harry Elmer Barnes (15. kesäkuuta 1889 – 25. elokuuta 1965) oli yhdysvaltalainen yhteiskuntatieteilijä ja historiantutkija.


title: Harry Elmer Barnes

text: Barnes tuli vuonna 1918 historian professoriksi Clarkin yliopistoon Massachusettsissa, ja toimi vuosina 1923–1930 historiallisen sosiologian professorina Smith Collegessa ja sen jälkeen New School for Social Research -tutkimuslaitoksessa New Yorkissa. Hän oli yksi aikansa vaikutusvaltaisimmista yhteiskuntatieteilijöistä, sillä hänen tutkimuksensa olivat perusteellisia ja tieteellisen tarkkoja. Hänen teoksensa "The Genesis of the World War" (1926) vaikutti voimakkaasti yhdysvaltalaisten käsitykseen ensimmäisen maailmansodan syttymisestä ja Saksan sotasyyllisyydestä.


title: Harry Elmer Barnes

text: Sosiologian teoriaa Barnes kehitti teoksessaan "Sociology and Political Theory" (1924). Hänen muita teoksiaan ovat "The New History and the Social Studies" (1925), "Psychology and History" (1925), "History and Social Intelligence" (1926), "The Repression of Crime" (1926), "Introduction to Sociology" (1927), "World Politics in Modern Civilisation" (1930), "The Story of Punishment" (1930) ja "A History of Historical Writing" (1937), "An Economic History of the Western World" (1937), "Intellectual and Cultural History of the Western World" (1937), "Social thought from Lore to Science" (2 osaa 1938, yhdessä Howard P. Beckerin kanssa), "Society in Transition" (1939) ja "Contemporary Social Theory" (1940, yhdessä Howard ja F. B. Beckerin kanssa). Barnes päätoimitti vuodesta 1924 sarjaa "History of Civilisation" (yhdessä Charles Kay Ogdenin kanssa) ja vuodesta 1928 sarjaa "Studies in American Imperialism".


title: Harry Elmer Barnes

text: Toisen maailmansodan jälkeen Barnes kuului holokaustin kieltäjiin.


title: CF Badalona

text: Club de Futbol Badalona on espanjalainen jalkapalloseura, jonka edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Seura perustettiin vuonna 1903, ja sen kotipaikka on Kataloniassa Välimeren rannikolla sijaitseva Badalona.


title: CF Badalona

text: Badalonan logo oli vuosina 1903–1908 Kilven näköinen. Vuosina 1908–1913 logo oli sinivalkoinen kolmio. Nykyinen vuodesta 1913 lähtien käytössä ollut logo on värikkäämpi kolmio.


title: Glisenti M1910

text: Glisenti M1910 (myös Glisenti model 1910) on italialainen itselataava pistooli. Muutamien itselataavilla pistooleilla tehtyjen kokeilujen jälkeen Glisentin tehdas (Real Fabbricca d'Armi Glisenti) aloitti aseen tuotannon vuonna 1910. Italian armeija otti aseen käyttöönsä samana vuonna. Ase poistettiin käytöstä vuonna 1934, mutta joitan kappaleita näkyi vielä toisessa maailmansodassa.


title: Glisenti M1910

text: Aseen mekanismi on monimutkainen eikä erityisen vahva, miksi aseessa käytettiinkin 9 mm Parabellum -patruunan kokoista, mutta heikompaa patruunaa. Aseen iskuri viritetään painamalla liipaisinta, jolloin iskuri liikkuu liipaisimen työntämänä taaksepäin, kunnes olake vapauttaa sen ja se syöksyy eteen laukaisten patruunan.


title: RN Audace (1913)

text: RN Audace () oli Italian kuninkaallisen laivaston Audace-luokan hävittäjä, joka palveli ensimmäisessä maailmansodassa.


title: RN Audace (1913)

text: Alus tilattiin Livornosta Cantiere navale fratelli Orlandolta. Sen köli laskettiin 25. huhtikuuta 1912 ja alus laskettiin vesille 4. toukokuuta 1913. Alus liitettiin laivastoon 14. maaliskuuta 1914.


title: RN Audace (1913)

text: Alus upposi Joonianmerellä kolaroituaan "SS Brasilen" kanssa 30. elokuuta 1916.


title: Milton Casco

text: Milton Óscar Casco (s. 11. huhtikuuta 1988 Maria Grande) on argentiinalainen jalkapalloilija. Pelipaikaltaan hän on vasen laitapuolustaja. Hän edustaa Argentiinan Primera Divisiónissa pelaavaa Newell’s Old Boysia.


title: Milton Casco

text: Casco teki ensiesiintymisensä Argentiinan Primera Divisiónissa 13. kesäkuuta 2009, kun hänen edustamansa Gimnasia y Esgrima La Plata hävisi vieraissa Colonille maalein 0–2. Casco pelasi seurassa yhteensä 41 ottelua pääsarjatasolla ja 31 ottelua toiseksi korkeimmalla sarjatasolla. Heinäkuussa 2012 hän siirtyi Primera Divisiónissa pelaavaan Newell’s Old Boysiin.


title: Milton Casco

text: Argentiinan maajoukkueessa Casco pelasi ensimmäisen ottelunsa 7. kesäkuuta 2015, kun joukkue voitti Bolivian maalein 5–0. Hänet valittiin maajoukkueeseen Copa Américaan 2015.


title: Hacı Əliyev

text: Hacı Əliyev (s. 21. huhtikuuta 1991) on azerbaidžanilainen vapaapainija. Hän edustaa bakulaista "Neftchi Absheron" -seuraa, ja häntä on valmentanut vuodesta 2004 Elman Azimzadeh.


title: Hacı Əliyev

text: Əliyev voitti 61 kg:n sarjan maailmanmestaruuden Taškentissa 2014. Hän kukisti loppuottelussa iranilaisen Masoud Esmaeilpourin. Hän uusi maailmanmestaruutensa Las Vegasissa 2015 kukistettuaan finaalissa mongolialaisen Nomin Batboldin. Pariisissa 2017 hän voitti 61-kiloisten MM-finaalissa venäläisen Gadžimurad Rašidovin. Hän voitti Euroopan-mestaruuden samassa painoluokassa Vantaalla 2014 ja 65-kiloisissa Kaspijskissa 2018. Bakun Euroopan kisoissa 2015 ja Riian EM-kilpailuissa 2016 hän oli 61-kiloisissa kolmas. Hän sai Rio de Janeiron olympialaisissa 2016 pronssia 57 kg:n painoluokassa.


title: Hacı Əliyev

text: Əliyev saavutti Kazanin universiadeissa 2013 pronssia 60 kg:n sarjassa. Hän sai hopeaa kadetti-ikäisten EM-kilpailujen 54 kg:n sarjassa 2008 ja junioreiden EM-kilpailujen 60-kiloisissa 2011.


title: Abdulrašid Sadulajev

text: Abdulrašid Bulatševitš Sadulajev (, s. 9. toukokuuta 1996) on venäläinen vapaapainin olympiavoittaja, maailman- ja Euroopan-mestari. Hän edustaa mahatškalalaista "Gamid Gamidov" -seuraa, ja häntä ovat valmentaneet vuodesta 2005 Šamil Amarov ja Magomed Magomedov, sittemmin myös Anvar Magomedgadžiev.


title: Abdulrašid Sadulajev

text: Sadulajev voitti sarjan 86 kg maailmanmestaruuden Taškentissa 2014 kukistettuaan loppuottelussa kuubalaisen Reineris Salasin. Hän uusi maailmanmestaruutensa Las Vegasissa 2015 voitettuaan finaalissa turkkilaisen Selim Yaşarin. Hän voitti 86-kiloisten olympiakultaa Rio de Janeirossa 2016 kukistettuaan loppuottelussa jälleen Yaşarin. Hän saavutti MM-hopeaa 97 kg:n sarjassa Pariisissa 2017 hävittyään finaalissa yhdysvaltalaiselle Kyle Snyderille. Hän voitti saman painoluokan maailmanmestaruuden Budapestissa 2018 kukistettuaan Snyderin loppuottelussa.


title: Abdulrašid Sadulajev

text: Hän voitti 86-kiloisissa Euroopan-mestaruuden Vantaalla 2014 ja Euroopan kisat Bakussa 2015 sekä 92-kiloisissa Kaspijskissa 2018.


title: Abdulrašid Sadulajev

text: Sadulajev voitti kadetti-ikäisten maailmanmestaruuden 76 kg:n painoluokassa 2012 ja 85-kiloisissa 2013. Hän voitti alle 23-vuotiaiden Euroopan-mestaruuden 86-kiloisissa 2016.


title: Boštjan Cesar

text: Boštjan Cesar (s. 9. heinäkuuta 1982 Ljubljana) on slovenialainen jalkapalloilija, joka edustaa Italian Serie A:ssa pelaavaa Chievo Veronaa. Pelipaikaltaan vasenjalkainen Cesar on keskuspuolustaja. Hän kuuluu myös Slovenian jalkapallomaajoukkueeseen, jonka kapteenina hän toimii.


title: Boštjan Cesar

text: Cesar aloitti ammattilaisuransa kroatialaisessa Dinamo Zagrebissa, jota hän edusti vuodet 2000-2005. Dinamossa hän saavutti yhden 1. HNL -liigan mestaruuden sekä kaksi Kroatian cupia ja supercupia. Vuonna 2005 Cesar siirtyi Ranskan Ligue 1:n Olympique de Marseilleen. Hän edusti seuraa vuodet 2005-2009, mutta pelasi vain 24 ottelua ykkösjoukkueessa. Vuonna 2006 hän voitti kuitenkin seuran kanssa UEFA Intertoto Cupin. Kauden 2007-2008 Cesar oli lainalla Englannin mestaruussarjan West Bromwich Albionissa, jossa hän pelasi 20 ottelua voittaen seuran kanssa myös sarjan mestaruuden.


title: Boštjan Cesar

text: Tammikuussa 2009 Cesar siirtyi Ligue 1:n Grenoble Foot 38:n riveihin. Hän edusti seuraa puolitoista kautta pelaten 40 ottelua ja tehden yhden maalin. Heinäkuussa 2010 Cesar siirtyi Italian Serie A:n Chievo Veronaan. Hän debytoi seuran paidassa seuraavassa kuussa Calcio Cataniaa vastaan. Avausmaalinsa Cesar teki lokakuussa 2010 AC Cesenan verkkoon. Parhaimmalla kaudellaan, avauskaudellaan 2010-2011, Cesar teki 32 ottelussa kolme maalia.


title: Boštjan Cesar

text: Cesar pelasi Slovenian alle 21-vuotiaiden maajoukkueessa 15 ottelua tehden yhden maalin vuosina 2001-2003. Slovenian jalkapallomaajoukkueessa hän debytoi helmikuussa 2003 ystävyysottelussa Sveitsiä vastaan. Avausmaalinsa maajoukkueessa Cesar iski lokakuussa 2004 MM-karsintaottelussa tulevaa maailmanmestaria Italiaa vastaan. Maali jäi ottelun ainoaksi.


title: Boštjan Cesar

text: Cesar oli mukana myös vuoden 2010 MM-kilpailuissa, joissa hän pelasi jokaisessa Slovenian kolmessa ottelussa. Marraskuussa 2014 Cesarista tuli Slovenian kaikkien aikojen eniten maaotteluita pelannut pelaaja. Hän toimii nykyisin myös kapteenina.


title: Boštjan Cesar

text: Dinamo Zagreb


title: Boštjan Cesar

text: Olympique de Marseille


title: Boštjan Cesar

text: West Bromwich Albion


title: Soslan Ramonov

text: Soslan Ljudvikovitš Ramonov (, s. 1. tammikuuta 1991) on venäläinen vapaapainin olympiavoittaja ja maailmanmestari. Hän edustaa Moskovan TsSKA:a, ja häntä valmentavat Anatoli Margiev ja S. F. Ramonov.


title: Soslan Ramonov

text: Ramonov voitti Rio de Janeiron olympialaisissa 2016 kultaa 65 kg:n painoluokassa voitettuaan loppuottelussa azerbaidžanilaisen Toğrul Əsgərovin. Hän voitti saman sarjan maailmanmestaruuden Taškentissa 2014 kukistettuaan loppuottelussa iranilaisen Ahmad Mohammadin. Hän sai samassa painoluokassa MM-pronssia Las Vegasissa 2015. Hän voitti kadetti-ikäisten Euroopan-mestaruuden 54 kg:n painoluokassa 2007 ja 58-kiloisissa 2008.


title: Aki Karppanen

text: Aki Karppanen (s. 4. lokakuuta 1971 Posio) on entinen suomalainen jalkapalloilija. Hän oli pelipaikaltaan keskuspuolustaja.


title: Aki Karppanen

text: Karppanen on Rovaniemen Reippaan kasvatti. Hän teki ensiesiintymisensä seuran edustusjoukkueessa II divisioonassa kaudella 1989, pelaten kolmessa ottelussa. Seuraavana vuonna Karppanen oli mukana nostamassa joukkuetta takaisin II divisioonaan, mutta kauden päätteeksi teki sopimuksen Futisliigassa pelanneen Rovaniemen Palloseuran kanssa. Kahden vuoden aikana Karppanen pelasi pääsarjatasolla 21 ottelua ilman maaleja. Kaudeksi 1993 hän siirtyi Kolmoseen ja Tornion Palloon, joka voitti lohkonsa ja nousi sarjaporrasta ylemmäksi. Karppanen pelasi Torniossa vielä vuoden verran Kakkosessa, mutta ei jatkanut joukkueessa sen pudottua kauden päätteeksi takaisin piirisarjoihin.


title: Aki Karppanen

text: Kausina 1995–1998 Karppanen pelasi Kakkosta vuoden FC Santa Clausissa ja Rovaniemen Kanuunoissa sekä kaksi Visan Pallossa. Hän siirtyi saman sarjatason Tervareihin kaudeksi 1999 ja oli tärkeässä roolissa nostamassa joukkuetta Ykköseen, pelaten toiseksi eniten sarjaotteluita Terö Rytkösen jälkeen. Karppanen oli vakionimi avauskokoonpanossa kolmen kauden ajan Tervarien konkurssiin asti. Hän jatkoi uraansa vielä yhden vuoden Tervarien sarjapaikan saaneen AC Oulun riveissä, toimien seuran edustusjoukkueen kapteenina sen ensimmäisellä toimintakaudella.


title: Roman Bürki

text: Roman Bürki (s. 14. marraskuuta 1990 Münsingen) on sveitsiläinen jalkapallomaalivahti, joka edustaa Saksan Bundesliigassa pelaavaa Borussia Dortmundia. Oikeajalkainen Bürki kuuluu myös Sveitsin jalkapallomaajoukkueeseen.


title: Roman Bürki

text: Bürki aloitti uransa Raiffeisen Super Leaguen BSC Young Boysissa, jossa hän pelasi vain kaksi ottelua liigassa ja yhden Eurooppa-liigassa, ollen suurimman osan ajasta lainalla muissa seuroissa. Vuodet 2011-2013 Bürki oli lainalla saman sarjan Grasshoppersissa, jossa hän pelasi 76 ottelua ja oli mukana voittamassa Sveitsin cupia kaudella 2012-2013. Heinäkuussa 2013 Grasshoppers osti Bürkin omakseen ja hän pelasi seuran paidassa kaudella 2013-2014 34 ottelua.


title: Roman Bürki

text: Heinäkuussa 2014 Bürki siirtyi Saksan Bundesliigan SC Freiburgiin, jonka paidassa hän debytoi seuraavassa kuussa Eintracht Frankfurtia vastaan. Bürki pelasi hyvän kauden pitäen yhdeksän nollapeliä, mutta Freiburg putosi kauden päätteeksi 2. Bundesliigaan. Kesäkuussa 2015 Bürki solmi sopimuksen Bundesliigan Borussia Dortmundin kanssa.


title: Roman Bürki

text: Sveitsiä alle 20-vuotiaissa ja alle 21-vuotiaissa edustanut Bürki valittiin Sveitsin ryhmään vuoden 2014 MM-kilpailuihin, joissa hän ei pelannut yhdessäkään ottelussa. Debyyttinsä Sveitsin jalkapallomaajoukkueessa Bürki teki saman vuoden marraskuussa ystävyysottelussa Puolaa vastaan.


title: Roman Bürki

text: Myös Bürkin pikkuveli Marco Bürki on ammattilaisjalkapalloilija. Hän edustaa Raiffeisen Super Leaguen BSC Young Boysia, eli Roman Bürkin kasvattajaseuraa.


title: Roman Bürki

text: Grasshoppers


title: Glykosyamiini

text: Glykosyamiini eli guanidinoetikkahappo (CHNO) on guanidiinin johdannaisiin kuuluva orgaaninen yhdiste. Glykosyamiini on monissa eläimissä kreatiinin biosynteesin välituote. Yhdistettä voidaan käyttää lääketieteessä ja eläinten rehuissa.


title: Glykosyamiini

text: Huoneenlämpötilassa glykosyamiini on valkoista kiteistä ainetta. Yhdiste liukenee kohtalaisesti veteen ja liukenee myös etanoliin ja dietyylieetteriin.


title: Glykosyamiini

text: Glykosyamiinia muodostuu eläinten munuaisissa arginiini- ja glysiiniaminohapoista glysiiniamidinotransferaasientsyymin katalysoimana. Glykosyamiini metyloituu maksassa guanidinoasetaatti-N-metyylitransferaasin katalysoimana. Metyloiva yhdiste on S-adenosyylimetioniini.


title: Glykosyamiini

text: Glykosyamiinia voidaan valmistaa synteettisesti S-etyylitioureahydrobromidista ja glysiinistä emäksen kuten natriumhydroksidin läsnä ollessa. Toinen tapa on glysiinin ja syanamidin välinen reaktio.


title: Glykosyamiini

text: Glykosyamiinia voidaan käyttää yhdessä betaiinin kanssa kardiotoonisena eli sydämen toimintaa tehostavana aineena. Sillä on myös kanojen kasvua parantava vaikutus, minkä vuoksi sitä voidaan lisätä broilereiden rehuseoksiin.


title: Hetag Tsabolov

text: Hetag Nikolajevitš Tsabolov (, s. 17. marraskuuta 1991) on venäläinen vapaapainija. Hän on edustanut Spartak Vladikavkazia ja TsSKA Moskovaa, ja häntä ovat valmentaneet Tšermen Marzajev vuodesta 2006 ja Islam Kalajev vuodesta 2009.


title: Hetag Tsabolov

text: Tsabolov voitti sarjan 70 kg maailmanmestaruuden Taškentissa 2014 kukistettuaan loppuottelussa turkkilaisen Yakup Görin. Hän saavutti 74 kg:n sarjassa MM-hopeaa Pariisissa 2017 hävittyään finaalissa Yhdysvaltojen Jordan Burroughsille. Hän voitti junioreiden maailmanmestaruuden 66 kg:n painoluokassa 2011.


title: Carlos Andrés Sánchez

text: Carlos Andrés Sánchez Arcosa (s. 2. joulukuuta 1984 Montevideo) on uruguaylainen jalkapalloilija, joka edustaa Primera División de Argentinassa pelaavaa River Platea. Pelipaikaltaan oikeajalkainen Sánchez on oikea keskikenttäpelaaja. Hän kuuluu myös Uruguayn jalkapallomaajoukkueeseen.


title: Carlos Andrés Sánchez

text: Sánchez aloitti uransa kotimaansa Liverpool FC Montevideossa, jota hän edusti vuodet 2003-2009 pelaten 107 ottelua, joissa syntyi kaksi maalia. Tammikuussa 2010 Sánchez siirtyi Primera División de Argentinan Godoy Cruziin, jossa hän pelasi 49 ottelua onnistuen kuudesti maalinteossa.


title: Carlos Andrés Sánchez

text: Heinäkuussa 2011 Sánchez siirtyi Argentiinan toiseksi korkeimmalle sarjatasolle Primera B Nacionaliin pudonneeseen perinneseuraan River Plateen. Seura voitti heti Sánchezin ensimmäisellä kaudella sarjan ja nousi takaisin pääsarjaan. Kauden 2013-2014 Sánchez oli lainalla Primera División de Méxicon Puebla FC:ssä. Palattuaan River Plateen Sánchez on voittanut seuran kanssa Copa Sudamericanan vuonna 2014 ja Recopa Sudamericanan vuonna 2015.


title: Carlos Andrés Sánchez

text: Sánchez debytoi Uruguayn jalkapallomaajoukkueessa 29-vuotiaana marraskuussa 2014 ystävyysottelussa Costa Ricaa vastaan. Hän kuuluu Uruguayn joukkueeseen vuoden 2015 Copa Américassa.


title: Carlos Andrés Sánchez

text: River Plate


title: Carlos Vera

text: Carlos Alfredo Vera Rodríguez (s. 25. kesäkuuta 1976 Manabí) on ecuadorilainen jalkapallotuomari, joka on ollut kansainvälisen jalkapalloliiton FIFA:n virallinen tuomari vuodesta 2006 asti.


title: Carlos Vera

text: Vera on tuominnut otteluita muun muassa Copa Libertadoresissa ja Copa Sudamericanassa. Hän on toiminut tuomarina myös kahdessa Copa Américassa, vuosina 2011 ja 2015. Vuonna 2012 Vera oli yksi tuomareista seurajoukkueiden MM-kilpailuissa. Vuoden 2014 MM-kilpailuissa Brasiliassa Vera tuomitsi kaksi alkulohkon ottelua.


title: Carlos Sánchez (täsmennyssivu)

text: Carlos Sánchez on muun muassa seuraavien henkilöiden nimi:


title: Abdusalam Gadisov

text: Abdusalam Mamathanovitš Gadisov (, s. 26. maaliskuuta 1989 Mahatškala, Dagestan) on venäläinen vapaapainija. Hän edustaa TsSKA Moskovaa ja häntä ovat valmentaneet Ali Alijev ja Sagid Murtazalijev..


title: Abdusalam Gadisov

text: Gadisov voitti sarjan 97 kg maailmanmestaruuden Taškentissa 2014 kukistettuaan loppuottelussa azerbaidžanilaisen Xetaq Qazyumovin. Las Vegasin MM-kilpailuissa 2015 hän sai hopeaa hävittyyän finaalissa yhdysvaltalaiselle Kyle Snyderille. Herningin MM-kilpailuissa 2009 hän oli 84 kg:n painoluokassa viides. Hän voitti Euroopan-mestaruuden 96-kiloisissa Belgradissa 2012 ja 97-kiloisissa Vantaalla 2014. Hän sai Bakun Euroopan kisoissa 2015 pronssia 97 kg:n sarjassa. Lontoon olympialaisissa 2012 hän oli 96-kiloisissa yhdeksäs.


title: Abdusalam Gadisov

text: Gadisov voitti Kazanin universiadeissa 2013 kultaa 96 kg:n painoluokassa. Hän voitti junioreiden maailmanmestaruuden 84-kiloisissa 2008.


title: Magnus Körner

text: Magnus Körner (1808–1864) oli ruotsalainen litografi ja piirtäjä. Körner oli ammattitaitoinen litografi ja siirsi suurimman osan piirroksistaan itse kivelle. Hän myös vedosti osan lehdistä itse. Körneristä tuli aikansa etevin eläinmaalari Ruotsissa, vaikka hänen luontainen piirustustaitonsa ei ollut huippuluokkaa.


title: Magnus Körner

text: Körner varttui Etelä-Ruotsin Skånessa. Hän aloitti piirtämisharrastuksensa lintukuvilla, mutta muutettuaan Lundiin hän laajensi aiheet kaikkiin luonnonilmiöihin. Eläintieteilijä Sven Nilssonin tuottama laaja pohjoismaiden eläimistöä käsittelevä teos, "Illuminerade figurer till Skandinaviens Fauna", oli vaikeuksissa, koska kirjan kuvituksesta vastaavien Von Wrightin taiteilijaveljesten Magnus ei tullut toimeen Nillsonin kanssa jolloin he vetäytyivät koko kirjahankkeesta. Nuori Körner otti hankkeen kuvituksen vastuulleen ja teki jonkin verran myös yhteistyötä veljeksistä Wilhelmin kanssa.


title: Thaimaan naisten jalkapallomaajoukkue

text: Thaimaan naisten jalkapallomaajoukkue on Thaimaan naisten edustusjoukkue jalkapallossa. Se toimii Thaimaan jalkapalloliiton alaisuudessa. Thaimaa osallistui ensimmäistä kertaa maailmanmestaruuskilpailuihin Kanadan MM-kilpailuissa 2015. Aasian mestaruuden maajoukkue on voittanut kerran kotikisoissaan 1983. Kaakkois-Aasian kisojen mestaruuden Thaimaa on voittanut viidesti (1985, 1995, 1997, 2007, 2013).


title: Taha Akgül

text: Taha Akgül (s. 22. marraskuuta 1990 Sivas, Turkki) on turkkilainen vapaapainija. Hän edustaa ankaralaista "Aski Spor Kulübü" -seuraa, ja häntä on valmentanut vuodesta 2011 Abdullah Cakmar.


title: Taha Akgül

text: Akgül voitti sarjan 125 kg maailmanmestaruuden Taškentissa 2014 kukistettuaan loppuottelussa iranilaisen Komeil Ghasemin ja Las Vegasissa 2015, jossa voitti finaalissa azerbaidžanilaisen Jamaladdin Magomedovin. Hän sai samassa sarjassa MM-hopeaa Pariisissa 2017 hävittyään loppuottelussa georgialaiselle Geno Petriašvilille. Hän sai MM-pronssia 120 kg:n sarjassa Budapestissa 2013.


title: Taha Akgül

text: Akgül voitti olympiakultaa 125 kg:n painoluokassa Rio de Janeirossa 2016 kukistettuaan loppuottelussa Komeil Ghasemin. Lontoon olympialaisissa 2012 hän oli 120-kiloisissa kahdeksas.


title: Taha Akgül

text: Akgül voitti Euroopan-mestaruuden 120-kiloisissa Belgradissa 2012 ja Tbilisissä 2013 sekä 125 kg:n painoluokassa Vantaalla 2014, Novi Sadissa 2017 ja Kaspijskissa 2018. Hän voitti Bakun Euroopan kisoissa 2015 kultaa 125 kg:n sarjassa.


title: Taha Akgül

text: Akgül voitti 120 kg:n sarjassa kultaa opiskelijoiden MM-kilpailuissa 2012, Välimeren kilpailuissa 2013 ja Kazanin universiadeissa 2013. Hän oli samassa painoluokassa vuonna 2010 toinen sekä Välimeren mestaruuskilpailuissa että junioreiden MM-kilpailuissa.


title: Tai’an

text: Tai’an (, pinyin: Tài’ān Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 50 kilometriä maakunnan pääkaupunki Jinanista etelään. Tai’anin väkiluku on 5,494 miljoonaa (2010) ja pinta-ala 7 761 neliökilometriä.


title: Tai’an

text: Tai’anin kaupunki rajoittuu etelässä Jiningin, lännessä Puyangin, luoteessa Liaochengin, pohjoisessa Jinanin, idässä Zibon ja Linyin prefektuuritason kaupunkeihin.


title: Tai’an

text: Piirikuntatasolla kaupunki jakautuu (numerointi kuten kuvassa; tämän lähteen mukaan vuonna 2014 väkiluku oli 5,5887 miljoonaa):


title: Tai’an

text: Piirikuntien alapuolisella tasolla Tai’an jakautuu edelleen paikallishallinnollisiin osiin, johon lukeutuu 88 kuntatason yksikköä, 157 kaupunkimaista yhteisöä ja 3 577 kylähallintoa.


title: Tai’an

text: Nähtävyyksistä tunnetuin on kaupungille nimensä antanut, maailmanperintökohteena tunnettu, 1,5 kilometriä tasangon yläpuolelle kohoava Taivuori (Taishan), jonka huippu sijaitsee linnuntietä seitsemän kilometriä Tai’an kaupungitalon pohjoispuolella. Vuorta pidettiin jo Qin-dynastian aikaan (221-207 eaa.) yhtenä Kiinan viidestä pyhästä vuoresta ja yleensä näistä kaikkein pyhimpänä. Vuorella on usean uskonnon temppeleitä, erityisesti buddhalaisia ja taolaisia temppeleitä.


title: Antti Jaakkola (yleisurheilija)

text: Antti Jaakkola (12. marraskuuta 1896 Vehkalahti – 21. maaliskuuta 1918 Savitaipale) oli suomalainen yleisurheilija.


title: Antti Jaakkola (yleisurheilija)

text: Antti Jaakkola sijoittui vuoden 1916 SM-yleisurheilussa keihäänheiton kahden käden yhteistuloksessa kolmanneksi tuloksella 94,89 (43,39 + 51,50). Seuraavan vuoden SM-kilpailuissa Jaakkola oli viides. Jaakkola edusti vuoteen 1916 Haminan Tarmoa ja seuraavana vuonna helsinkiläistä Polyteknikkojen Urheiluseuraa eli teekkarien omaa urheiluseuraa.


title: Antti Jaakkola (yleisurheilija)

text: Vuoden 1918 sisällissodassa Jaakkola oli kaksi viikkoa punaisten vankina Haminassa, mutta pääsi vapaaksi ja yritti rintaman läpi valkoisten puolelle. Hän jäi punaisten vangiksi Luumäellä ja surmattiin Savitaipaleella. Hänen nuorempi veljensä Einar Jaakkola oli haavoituttuaan kuollut Mikkelin lääninsairaalassa 24.2.1918.


title: RN Animoso (1913)

text: RN Animoso () oli Italian kuninkaallisen laivaston Audace-luokan hävittäjä, joka palveli ensimmäisessä maailmansodassa.


title: RN Animoso (1913)

text: Alus tilattiin Livornosta Cantiere navale fratelli Orlandolta. Sen köli laskettiin 9. toukokuuta 1912 ja alus laskettiin vesille 13. heinäkuuta 1913. Alus liitettiin laivastoon 20. toukokuuta 1914.


title: RN Animoso (1913)

text: Alus poistettiin palveluksesta vuonna 1921 ja se poistettiin alusluettelosta 5. huhtikuuta 1923.


title: RN Ardito (1912)

text: RN Ardito () oli Italian kuninkaallisen laivaston Ardito-luokan hävittäjä, joka palveli ensimmäisessä maailmansodassa.


title: RN Ardito (1912)

text: Alus tilattiin Livornosta Cantiere navale fratelli Orlandolta. Sen köli laskettiin helmikuussa 1912 ja alus laskettiin vesille saman vuoden lopulla 20. lokakuuta. Alus liitettiin laivastoon vuotta myöhemmin 1. marraskuuta 1913.


title: RN Ardito (1912)

text: Alus poistettiin alusluettelosta 2. lokakuuta 1931.


title: RN Ardente (1912)

text: RN Ardente () oli Italian kuninkaallisen laivaston Ardito-luokan hävittäjä, joka palveli ensimmäisessä maailmansodassa.


title: RN Ardente (1912)

text: Alus tilattiin Livornosta Cantiere navale fratelli Orlandolta ja sen köli laskettiin maaliskuussa 1912. Alus laskettiin vesille saman vuoden lopulla 15. joulukuuta ja se liitettiin laivastoon 25. huhtikuuta 1914.


title: RN Ardente (1912)

text: Alus poistettiin alusluettelosta 11. maaliskuuta 1937.


title: Ilmari Halttunen

text: Ilmari Johannes Halttunen (30. elokuuta 1894 Keuruu – 28. maaliskuuta 1918 Messukylä) oli suomalainen mestarihiihtäjä, joka kuoli vuoden 1918 sisällissodassa.


title: Ilmari Halttunen

text: Keuruun Kisalijoita edustanut Ilmari Halttunen voitti talvella 1917 Keski-Suomen piirin mestaruuskilvassa 30 kilometrillä myöhemmät suurhiihtäjät Anton Collinin ja Mauno Vuorisen. SM-hiihdoissa muutamaa viikkoa myöhemmin Halttunen oli samalla matkalla neljäs. Anton Collinin kanssa usein harjoitellut Halttunen oli ainoa sisällissodassa kuollut mestarihiihtäjä.


title: Liaocheng

text: Liaocheng (, pinyin: Liáochéng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 100 kilometriä maakunnan pääkaupunki Jinanista länteen. Liaochengin väkiluku on 5,790 miljoonaa (2010) ja pinta-ala 8 714 neliökilometriä.


title: Liaocheng

text:
Liaochengin kaupunki rajoittuu pohjoisessa Xingtain ja Dezhoun, idässä Jinanin, etelässä Tai’anin ja Puyangin prefektuuritason kaupunkeihin.
Piirikuntatasolla kaupunki jakautuu kahdeksaan osaan seuraavasti (numerointi kuten kuvassa)


title: Liaocheng

text:
1. Dongchangfu
8. Linqing


title: Liaocheng

text:
2. Yanggu
3. Shenxian
4. Chiping
5. Dong’e
6. Guanxian
7. Gaotang


title: Liaocheng

text: Kaupunki sijaitsee Keisarinkanavan varrella; kanava nostettiin maailmanperintölistalle vuonna 2014. Nähtävyyksiin lukeutuvat esimerkiksi Kiinan kanavakulttuurin museo, Shanshanin (Shanxin ja Shaanxin maakuntien yhteisnimitys) kiltahallin rakennukset (1734) ja Jingyangin harjanne, joka tunnetaan sekä eräänä Longshanin kulttuurin paikkana että klassisen kiinalaisen kirjallisuuden kuvaamana tapahtumapaikkana.


title: Maurizio Sarri

text: Maurizio Sarri (s. 10. tammikuuta 1959 Napoli) on italialainen jalkapallovalmentaja. Hän toimii Englannin valioliigassa pelaavan Chelsean päävalmentajana.


title: Maurizio Sarri

text: Sarri on koulutukseltaan pankkiiri. Vuonna 1999 hän valmensi Tegoletoa ja päätti keskittyä kokonaan valmentamiseen. Sarri on tunnettu analyyttisyydestään ja useiden erilaisten taktisten vaihtoehtojen rakentamisesta. Hän suosii organisoitua ja tiivistä puolustuspelaamista.


title: Maurizio Sarri

text: Sarri on kerännyt mediahuomiota homoseksuaaleja loukkaavista lausunnoistaan. Hän sai 5 000 euron sakot vuonna 2015 todettuaan, että jalkapallosta halutaan homojen vuoksi kitkeä kaikki fyysisyys pois. Tammikuussa 2016 hän haukkui Interin Roberto Mancinia hintiksi Coppa Italian välieräottelussa. Sarrin mukaan kommentit eivät olleet homofobisia, vaan äkkipikaisia harmin purkauksia. Sarri kertoi, että Interin valmentaja oli niin ikään käyttänyt alatyylisiä ilmaisuja.


title: Maurizio Sarri

text: Sarrilla ei ole ammattilaispelaajataustaa. Hänen ensimmäinen päävalmentajapestinsä oli vuonna 1990 alasarjaseura Stiassa. Sarrin ensimmäinen merkittävä päävalmentajapesti oli vuosina 2000–2003 AC Sansovinossa, jonka hän nosti paikallissarjoista neljänneksi korkeimmalle sarjatasolle Serie C2:een. Vuonna 2005 Sarrista tuli ensimmäistä kertaa Serie B -seuran valmentaja, kun hän siirtyi Pescaran valmentajaksi. Sarri toimi tuossa virassa vain vuoden ajan.


title: Maurizio Sarri

text: Heinäkuussa 2012 Sarrista tuli Serie B -seura Empoli FC:n valmentaja. Sarrin toisella kaudella seurassa, kaudella 2013–2014, Empoli sijoittui sarjan toiseksi ja nousi seuraavaksi kaudeksi Serie A:han. Kausi 2014–2015 oli Sarrin ensimmäinen pääsarjatasolla. Empoli säilytti sarjapaikkansa sijoittumalla sijalle 15.


title: Maurizio Sarri

text: Kesäkuussa 2015 Sarri solmi sopimuksen Serie A:n suurseuran SSC Napolin kanssa. Sarrin johdolla Napoli aloitti kautensa takellellen, mutta kauden edetessä joukkueen peli loksahti kohdalleen. Napoli lähti talvitauolle sarjakärjessä ensimmäistä kertaa 26 vuoteen. Napoli teki myös uuden seuraennätyksen voittamalla kahdeksan perättäistä liigaottelua. Kevätpuolella tuli muutama tappio ja tasapeli liikaa, ja lopulta Juventus FC vei mestaruuden yhdeksän pisteen erolla Napoliin. Eurooppa-liigassa Napoli voitti lohkonsa, mutta putosi jo pudotuspelien ensimmäisellä kierroksella Villarrealille. Kauden jälkeen Napoli teki Sarrin kanssa vuoteen 2020 ulottuvan sopimuksen.


title: Maurizio Sarri

text: Maaliskuussa 2017 Sarri palkittiin kauden 2015/16 parhaana valmentajana Serie A:ssa. Huhtikuussa Sarrille myönnettiin Italian vuoden parhaan valmentajan Enzo Bearzot -palkinto. Sarrin toinen kausi Napolin peräsimessä toi Serie A:ssa kolmannen sijan, kun joukkue taipui tiukassa kamppailussa AS Romalee lopulta pisteellä. Mestarien liigassa Napoli voitti lohkonsa, mutta putosi jo ensimmäisellä pudotuspelikierroksella Real Madridia vastaan. Italian cupissa Sarri johdatti Napolin välieriin, joissa Juventus oli vahvempi yhteismaalein 5–4.


title: Maurizio Sarri

text: Kaudella 2017/18 Napoli taisteli Sarrin johdolla Serie A:n mestaruudesta ja johti liigaa 24 kierroksen ajan. Napoli kärsi vasta kauden toisen tappionsa Serie A:ssa AS Romalle maaliskuun alussa 2018 ja sitä seurannut tasapeli FC Internazionale Milanoa vastaan pudottivat Napolin kärkipaikalta toiseksi. Napoli voitti vain kuusi kauden viimeisestä 10 ottelusta häviten kerran ja pelaten kolmesti tasan. Näiden pistemenetysten myötä mestaruus karkasi Sarrin suojateilta Juventukselle. Napoli keräsi kauden aikana 91 pistettä, mikä oli seuran ennätys. Sarrista tuli myös ensimmäinen valmentaja, jonka joukkue on kerännyt Serie A:ssa yli 90 pistettä voittamatta mestaruutta. Kauden jälkeen Sarrin ja Napolin yhteistyö päättyi. Heinäkuussa 2018 Sarri nimitettiin maanmiehensä Antonio Conten tilalle Chelsean uudeksi päävalmentajaksi.


title: Sean Dyche

text: Sean Mark Dyche (s. 28. kesäkuuta 1971 Kettering) on englantilainen jalkapallovalmentaja ja entinen pelaaja. Nykyisin hän toimii Englannin Valioliigassa pelaavan Burnleyn päävalmentajana.


title: Sean Dyche

text: Pelaajaurallaan Dyche oli puolustaja. Hän edusti Nottingham Forestia, Chesterfield FC:tä, Bristol Cityä, Luton Townia, Millwall FC:tä, Watford FC:tä ja Northampton Townia. Pisimpään, vuodet 1990–1997, Dyche edusti Chesterfieldiä, jossa hän pelasi 231 ottelua tehden kahdeksan maalia. Kolmanneksi korkeimmalla sarjatasolla tuolloin pelannut seura selviytyi vuonna 1997 Dychen kipparoimana FA Cupin semifinaaliin. Kaudella 1989–1990 Dyche kuului kasvattajaseuransa Nottingham Forestin pääsarjakokoonpanoon, muttei pelannut otteluakaan. Korkeimmillaan Dyche pelasi toiseksi korkeimmalla sarjatasolla, jossa hän edusti Bristol Cityä, Millwall FC:tä ja Watford FC:tä.


title: Sean Dyche

text: Dychestä tuli vanhan seuransa Watford FC:n valmentaja kesäkuussa 2011. Hän valmensi seuran toiseksi korkeimmalla sarjatasolla Englannin mestaruussarjassa sijalle 11 kaudella 2011–2012, mutta sai lähteä kauden jälkeen omistajan vaihduttua.


title: Sean Dyche

text: Lokakuussa 2012 Dyche siirtyi Mestaruussarjan Burnley FC:n valmentajaksi. Kaudella 2013–2014 hänet valittiin kolmesti kuukauden valmentajaksi, syyskuussa 2013, lokakuussa 2013 ja huhtikuussa 2014. Kausi päättyi Burnleyn toiseen sijaan ja nousuun Valioliigaan. Burnley putosi Valioliigasta kauden 2014–2015 päätteeksi. Sean Dychen johdolla Burnley kuitenkin voitti liigamestaruuden kaudella 2015-2016, ja palasi takaisin valioliigaan pelattuaan kaksi kautta mestaruussarjassa. Kaudella 2017-2018 valioliigassa Burnley sijoittui Dychen johdolla seitsemänneksi ja sai osallistumisoikeuden eurooppa-liigan alkukarsintakierroksille. Burnley ei edennyt eurooppa-liigan lohkovaiheeseen vaan hävisi kaksiosaisen alkukarsintafinaalin olympiacosia vastaan yhteismaalein 2-4.


title: Jalo Kilpinen

text: Jalo Heikki Ilmari Kilpinen aik. Schildt (28. maaliskuuta 1894 Jyväskylän maalaiskunta – 3. huhtikuuta 1918 Tampere) oli suomalainen seiväshyppääjä. Hän edusti uransa aikana Jyväskylän SLU:ta ja Helsingin Kisa-Veikkoja.


title: Jalo Kilpinen

text: Kilpinen-nimellä kilpaillut Schildt saavutti vuonna 1917 Tampereen Pyynikillä seiväshypyn SM-hopeaa edustaen Suomen Lyseoiden Urheilijoiden Jyväskylän osastoa ja hypättyään 340. Mestaruuden voitti Jussi Ruoho samalla tuloksella. Uusinnassa kumpikin ylitti 345, ja tulos jäi Kilpisen parhaaksi.


title: Jalo Kilpinen

text: Kilpinen-nimi oli Schildtin sukuperinne, sillä isoisä Wolmar Schildt oli käyttänyt lehtikirjoituksissaan samaa sukunimeä (Wolmari Kilpinen).


title: Jalo Kilpinen

text: Jalo Schildt oli ennen vuoden 1918 sisällissotaa aloittanut lääketieteen opinnot, jotka olivat kesken.


title: Fortitude – ikiroudan kirous

text: Fortitude – ikiroudan kirous () on brittiläinen television rikossarja, jota alettiin esittää vuonna 2015. Lajityypiltään "Fortitude" on psykologinen jännityssarja. Tapahtumat sijoittuvat Norjan Huippuvuorille kuvitteelliseen Fortituden tukikohtaan, 800 asukkaan arktiseen kaivoskaupunkiin, jossa sattuu epätavallisia kuolemantapauksia. Sarja on kuvattu enimmäkseen Islannissa sekä Britanniassa, ja siinä puhutaan englantia.


title: Fortitude – ikiroudan kirous

text: Sarjan keskeisiä henkilöitä ovat Fortituden šeriffi Dan Andersen (Richard Dormer), kuvernööri Hildur Odegard (Sofie Gråbøl), rikosetsivä Eugene Morton (Stanley Tucci) ja valokuvaaja Henry Tyson (Michael Gambon).


title: Fortitude – ikiroudan kirous

text: Kuvernööri suunnittelee alueelle jäätikköhotellia houkuttelemaan turisteja, mutta jäätiköltä löytyy mammutin jäännöksiä. Pian sen jälkeen tapahtuu ensimmäinen murha, jonka uhrina on geologi Charlie Stoddart (Christopher Eccleston). Hän oli tehnyt löydön, joka voisi estää hotellin rakennustyöt.


title: Fortitude – ikiroudan kirous

text: Sarjan ensimmäinen tuotantokausi sai myönteisen vastaanoton, ja sen päätyttyä huhtikuussa Sky Atlantic tilasi toisen tuotantokauden, joka julkaistiin vuonna 2017; kolmas kausi sai ensi-iltansa vuoden 2018 lopulla.Ensimmäisen tuotantokauden esitykset alkoivat Britanniassa 29. tammikuuta 2015 ja Suomessa 22. huhtikuuta 2015. Sarjan esitysoikeudet on myyty myös moniin muihin maihin yli sadalle TV-yhtiölle.


title: Fortitude – ikiroudan kirous

text: Toisen tuotantokauden esitykset alkoivat Isossa-Britanniassa 26. tammikuuta 2017 ja kolmannen kauden esitykset 6. joulukuuta 2018.


title: Susannah Mushatt Jones

text: Susannah Mushatt Jones (6. heinäkuuta 1899 Alabama, Yhdysvallat – 12. toukokuuta 2016) oli yhdysvaltalainen nainen ja kuollessaan maailman vanhin elossa ollut henkilö. Hänestä tuli maailman vanhin elävä Jeralean Talleyn kuoltua 17. kesäkuuta 2015. Jones kuoli 116 vuoden ja 311 päivän ikäisenä 12. toukokuuta 2016. Jonesin kuoltua maailman vanhimmaksi ihmiseksi tuli Emma Morano. Morano on samalla viimeinen 1800-luvulla syntynyt ihminen, jonka ikä pystytään varmasti todistamaan.


title: Greg Parks

text: Gregory Roy ”Greg” Parks (25. maaliskuuta 1967 Edmonton, Alberta, Kanada – 16. kesäkuuta 2015 Edmonton) oli kanadalainen jääkiekkoilija ja olympiamitalisti.


title: Greg Parks

text: Parks saavutti Kanadan maajoukkueessa olympiahopeaa Lillehammerissa 1994. Hän pelasi useissa eurooppalaisissa seurajoukkueissa, muun muassa hetken suomalaisessa Oulun Kärpissä.


title: Greg Parks

text: Parks kuoli Edmontonissa vain 48-vuotiaana 16. kesäkuuta 2015.


title: RN Perseo

text: RN Perseo () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Perseo

text: Alus tilattiin Fiumesta CNQ:lta. Sen köli laskettiin 12. marraskuuta 1934 ja alus laskettiin vesille 9. lokakuuta 1935. Alus liitettiin laivastoon 1. helmikuuta 1936.


title: RN Perseo

text: Alus upotettiin 4. toukokuuta 1943.


title: Carl Johan Timgren

text: Carl Johan Timgren (9. toukokuuta 1852 Pori – 13. syyskuuta 1916 Helsinki) oli suomalainen esittelijäsihteeri ja senaattori.


title: Carl Johan Timgren

text: Timgrenin vanhemmat olivat kauppias Karl Fredrik Timgren (1825–1868) ja Matilda Elisabet Franck. Hän pääsi ylioppilaaksi 1871 Turun lukiosta ja suoritti Helsingin yliopistossa yleisen oikeustutkinnon 1879. Timgren sai varatuomarin arvon 1881.


title: Carl Johan Timgren

text: Timgren oli Suomen senaatin oikeusosastolla esittelijäsihteerinä 1899–1905 ja senaattorina 1905–1909.


title: Carl Johan Timgren

text: Timgren oli naimisissa 1882-1904 Adèle Wilhelmina Tannisen (k. 1904) kanssa ja vuodesta 1907 taidemaalari Helga Maria Hohenthalin, o.s. Numell kanssa.


title: Edvard Paldani

text: Edvard Paldani (23. helmikuuta 1858 Muolaa – 24. joulukuuta 1917 Helsinki) oli suomalainen hovioikeuden asessori ja senaattori.


title: Edvard Paldani

text: Paldanin vanhemmat olivat kihlakunnantuomari Nils Johan Paldani (1801–1867) ja Fredrika Gråsten. Hän pääsi ylioppilaaksi 1875 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon 1880. Paldani sai varatuomarin arvon 1883.


title: Edvard Paldani

text: Paldani oli Viipurin hovioikeudessa kanslistina 1888–1890, notaarina 1890–1894, varakanneviskaalina 1894–1896, suomenkielen kääntäjänä 1888–1896 ja asessorina 1896–1903 joutuen erotetuksi poliittisista syistä. Hän oli Suomen senaatin oikeusosastolla senaattorina 1905–1909. Paldani oli myös Viipurin kaupunginvaltuuston sihteerinä 1889–1892.


title: Edvard Paldani

text: Paldani oli naimisissa vuodesta 1886 Anna Vilhelmina Grotenfeltin kanssa.


title: José Rodríguez Martínez

text: José Rodríguez Martínez (s. 16. joulukuuta 1994 Villajoyosa) on espanjalainen jalkapalloilija, joka edustaa Primera Divisiónin Deportivo La Coruñaa lainasopimuksella saman sarjan Real Madridista. Pelipaikaltaan oikeajalkainen Rodríguez on keskikenttäpelaaja. Etniseltä taustaltaan hän on romani.


title: José Rodríguez Martínez

text: Rodríguezin kasvattajaseura on Real Madrid. Hän on pelannut seuran kakkosjoukkueessa Real Madrid Castillassa 60 ottelua onnistuen maalinteossa neljästi. Seuran edustusjoukkueen paidassa Primera Divisiónissa hän pelasi toistaiseksi ainoan ottelunsa joulukuussa 2012 Atlético Madridia vastaan. Muutaman päivän päästä tästä hän debytoi Mestareiden liigassa AFC Ajaxia vastaan Real Madridin historian nuorimpana pelaajana.


title: José Rodríguez Martínez

text: Kaudeksi 2014-2015 Rodríguez siirtyi lainalle Primera Divisióniin nousseeseen Deportivo La Coruñaan. Hän teki avausmaalinsa liigassa elokuussa 2014 Rayo Vallecanon verkkoon. Rodríguez pelasi kauden aikana 25 ottelua tehden kaksi maalia.


title: José Rodríguez Martínez

text: Rodríguez on edustanut monia Espanjan nuorten maajoukkueita. Vuodesta 2015 lähtien hän on kuulunut Espanjan alle 21-vuotiaiden jalkapallomaajoukkueeseen.


title: Karisjärvi (Korpilahti)

text: Karisjärvi on järvi Muuramen ja Jyväskylän rajalla (etelässä Jyväskylän Korpilahti, pohjoisessa Muurame). Karisjärvessä on saaria, mm. Pienisaari. Järvi on muodoltaan ristimäinen. Itään haarautuu Anttilan-, länteen Autionlahti. Järven rannalla on luonnonsuojelualue. Karisjärven rantaviivan pituus on 1,4 km. Järveen on istutettu harjusta, planktonsiikaa sekä järvisiikaa.


title: Weihai

text: Weihai (, pinyin: Wēihăi Shì) on prefektuuritason merenrantakaupunki Kiinan Shandongin maakunnan itäosassa, Shandongin niemimaalla. Kaupunki sijaitsee linnuntietä noin 460 kilometriä maakunnan pääkaupunki Jinanista itään. Weihain väkiluku on 2,805 miljoonaa (2010) ja pinta-ala 5 436 neliökilometriä.


title: Weihai

text:
Weihain kaupunki rajoittuu pohjoisessa Bohainmereen, idässä ja etelässä Keltaiseenmereen sekä lännessä Yantain prefektuuritason kaupunkiin. Rantaviivaa kaupungilla on yhteensä 986 kilometriä.
Piirikuntatasolla kaupunki jakautuu neljään osaan seuraavasti (numerointi kuten kuvassa; lähteessä Wendeng on merkitty piirikuntatason kaupungiksi):Nähtävyyksiin kuuluvat esimerkiksi


title: S/T Wiiri

text: S/T Wiiri oli suomalainen höyrykäyttöinen tankkilaiva, joka oli Suomen Tankkilaiva Oy:n omistuksessa vuosina 1945–1958. Laiva rakennettiin vuonna 1921 Chesterissä Pennsylvaniassa Yhdysvalloissa, ja sen nimi oli alun perin "Samuel L. Fuller". Laivan pituus oli 135,65 metriä, leveys 18,06 metriä ja syväys 8,12 metriä. Höyrykoneen teho oli 3 300 hevosvoimaa ja suurin nopeus 10 solmua. Laiva oli alun perin Sinclair Oilin omistuksessa.


title: S/T Wiiri

text: Laiva ajoi karille 22. syyskuuta 1943 Skotlannin rannikolla Sound of Mullin salmessa. Hylky saatiin pelastettua, ja se hinattiin vuonna 1944 Belfastiin. Antti Wihurin omistama Suomen Tankkilaiva Oy osti laivan joulukuussa 1945, mutta laivan korjaustyöt kestivät niin kauan, että se pääsi liikenteeseen vasta vuonna 1948.


title: S/T Wiiri

text: S/T "Wiiri" romutettiin vuosien 1958–1960 välillä Mathildedalissa Wihurin Teijon tehtailla.


title: Leikkaa sukkaa

text: Leikkaa sukkaa on hip hop -artisti Särren ensimmäinen suomenkielinen single, joka julkaistiin kesällä 2014. Koripallofanina tunnetun Särren kappale julkaistiin ennen vuoden 2014 MM-kilpailuja, jolloin Suomi pelasi ensimmäistä kertaa MM-tasolla. Kappaleen nimi viittaa tapaan, jossa mestaruuden voittanut koripallojoukkue leikkaa korisukan irti voittonsa kunniaksi.


title: Leikkaa sukkaa

text: "Leikkaa sukkaa" menestyi Suomen virallisella listalla suhteellisen vaatimattomasti piipahtaen sen 98. sijalla viikolla 35/2014. Kappale oli kuitenkin siihen mennessä harvoja suoraan koripalloaiheisia kappaleita Suomessa, ja sitä soitettiin runsaasti koripallo-otteluissa muun muassa Korisliigassa. Radiokanava YleX soitti kappaletta "viikon tehobiisinä". Särre esitti kappeleen muun muassa Helsinki Seagullsin ottelun puoliajalla.


title: Leikkaa sukkaa

text: Kappaleeseen kuvattiin Ruoholahden koripallokentällä kuvattu katukoripalloteemainen musiikkivideo, jolla esiintyivät muun muassa koripalloilijat Jamar Wilson ja Matthew Gibson sekä lajivaikuttajana tunnettu Aleksi Valavuori. Humoristista videota on katsottu YouTubessa kesäkuuhun 2015 mennessä noin 430 000 kertaa ja kuunneltu Spotifyssa noin 370 000 kertaa.


title: Dezhou

text: Dezhou (, pinyin: Dézhōu Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 110 kilometriä maakunnan pääkaupunki Jinanista luoteeseen. Dezhoun väkiluku on 5,568 miljoonaa (2010) ja pinta-ala 10 356 neliökilometriä.


title: Dezhou

text:
Dezhoun kaupunki rajoittuu lännessä Xingtain ja Hengshuin, pohjoisessa Cangzhoun, idässä Binzhoun sekä etelässä Jinanin ja Liaochengin prefektuuritason kaupunkeihin.
Piirikuntatasolla kaupunki jakautuu yhteentoista osaan seuraavasti (numerointi kuten kuvassa):Nähtävyyksiin kuuluu esimerkiksi Sulun itäisen kuninkaan hautaholvi. Sulun kuningas menehtyi Dezhoun kohdalla vuonna 1417 ollessaan paluumatkalla Pekingistä kotimaahansa. Ming-dynastian keisari rakennutti kuninkaan muistoksi hautaholvin. Sulun kuningaskunta oli muinainen muslimiemiraatti Sulun saaristossa Filippiinien lounaisosassa. Lisäksi esimerkiksi maailmanperintöluetteloon 2014 nostettu, lähes 1800 kilometriä pitkä Keisarinkanava kulkee Dezhoun kaupungin kautta.